Πασχαλάκης: Ουδείς αναντικατάστατος, πάντα βγαίνουν 11 παιδιά που πάνε για να... πεθάνουν στο γήπεδο\nΟ Αλέξανδρος Πασχαλάκης είναι ο μεγάλος πρωταγωνιστής του ΠΑΟΚ έως τώρα στη σεζόν και από τη στιγμή που επέστρεψε ο Ραζβάν Λουτσέσκου στον πάγκο του Δικεφάλου έχει βρει ξανά τον χαμένο ποδοσφαιρικό του εγωισμό, θυμίζοντας εποχές 2019.\nΟ Έλληνας κίπερ μίλησε με τα καλύτερα λόγια για τους συμπαίκτες και την γενικότερη λειτουργεία της ομάδας του μετά την πρώτη νίκη σε ντέρμπι για φέτος κόντρα στην ΑΕΚ (2-0), κάνοντας λόγο για 11 παίκτες που είναι έτοιμοι να… πεθάνουν στο γήπεδο για τη φανέλα.\nΑναλυτικά τα όσα είπε ο Πασχαλάκης στο OPEN:\n«Ο προπονητής σχεδίαζε όλη την εβδομάδα το σημερινό παιχνίδι. Ουδείς αναντικατάστατος. Έχει δείξει αυτή η ομάδα ότι τα παιδιά που έρχονται από πίσω είναι έτοιμα και βοηθούν ανά πάσα στιγμή.\nΟ προπονητής δίνει πολύ μεγάλη σημασία στο πνευματικό κομμάτι. Βγαίνουν έντεκα παιδιά που πάνε για να… πεθάνουν ανεξαρτήτως αν θα είναι σε καλή κατάσταση η ομάδα ή όχι.\nΤραβάει ο ένας τον άλλο και πραγματικά πιστεύω ότι είμαστε σε ένα πολύ καλό δρόμο. Ο προπονητής, μας έχει δέσει πάρα πολύ καλά και έχουμε ένα πνεύμα μαχητικότητας που μας έχει βοηθήσει πάρα πολύ».\nΤο κλίμα στον ΠΑΟΚ είναι ιδιαίτερα βαρύ μετά και τη νέα «σφαλιάρα» από τον Ιωνικό με τον Δικέφαλο του Βορρά να κινδυνεύει να μείνει...


Game and manual in Greek\nKudoZ home » English to Greek » Games / Video Games / Gaming / Casino\nGreek translation: παιχνίδι και οδηγίες (χρήσης) στα ελληνικά\n21:58 Aug 14, 2006\nEnglish term or phrase: Game and manual in Greek\nCan you let me know what the translation in greek would be for:\nGreek translation:παιχνίδι και οδηγίες (χρήσης) στα ελληνικά\nGame and manual in Greek > Παιχνίδι και οδηγίες (χρήσης) στα Ελληνικά\nPES 4 manual-οδηγίες - pctechnology - overclockersPES 4 manual-οδηγίες Sport Παιχνίδια. ... Guides, ΠΡΟΓΡΑΜΜΑΤΙΣΜΟΣ, Games, Παιχνίδια, Νέα, Γενικά, Action Παιχνίδια, Adventure Παιχνίδια, FPS Παιχνίδια ...\nSome prefer "οδηγίες χρήσης" for "manual", however I would use "οδηγίες" alone.\n4 +8 παιχνίδι και οδηγίες (χρήσης) στα ελληνικά\nπαιχνίδι και οδηγίες (χρήσης) στα ελληνικά\nagree Vicky Papaprodromou: Το γυρίσαμε στα παιχνιδάκια τώρα, χρονιάρα μέρα; :Ρ//Επ, τώρα το είδα. Τα "ελληνικά" δεν θέλουν κεφαλαίο.:-) Στον τίτλο το έγραψες σωστά.\n-> μερσί μπιεν :)\n-> Ta! :)\nneutral Spyros Chryssikopoulos: Οδηγίες είναι πραφανώς το κομμάτι που λείπει ήτοι instructions. Η ακριβέστερη απόδοση του manual θα ήταν μάλλον εγχειρίδιο, αλλά άντε να πεις στον παιχνιδά κάτι τέτοιο. Από την άλλη πάντως και ο αγγλόφωνος θα μπορούσε να πει instructions. Αυτά τα ολίγα.\n-> Συμφωνώ από το "Η..." μέχρι το "τέτοιο".\nagree Nadia-Anastasia Fahmi: Καλημέρα, Σάσσα. Και του χρόνου να' μαστε όλοι καλά :-)\n-> Καλημέρα, Νάντια! :) Και του χρόνου με υγεία :)


Μαραντόνα, η «αδέσποτη βουβουζέλα» - Ειδήσεις - νέα - Το Βήμα Online\nΜαραντόνα, η «αδέσποτη βουβουζέλα»\nToν αποκαλούν «αδέσποτη βουβουζέλα» του Παγκοσμίου Κυπέλλου. Λιποθυμούν καθώς μοιράζει την αγάπη του απλόχερα, μοιάζοντας με ένα αρκουδάκι που χοροπηδάει χωρίς λαιμό και με διαμαντένια σκουλαρίκια. Οταν απαντά στην ερώτηση για τον τρόπο που καθοδηγεί την ομάδα από τον «πάγκο», με τα φιλιά και τις αγκαλιές, λέει ότι εξακολουθεί να προτιμά τις γυναίκες, ειδικά τη σύντροφό του «Βερόνικα που είναι ξανθιά και 31 ετών». Στα 49 του, ο Ντιέγκο Αρμάντο Μαραντόνα δεν είναι ούτε ξανθός ούτε 31 ετών.\nToν αποκαλούν «αδέσποτη βουβουζέλα» του Παγκοσμίου Κυπέλλου. Λιποθυμούν καθώς μοιράζει την αγάπη του απλόχερα, μοιάζοντας με ένα αρκουδάκι που χοροπηδάει χωρίς λαιμό και με διαμαντένια σκουλαρίκια.\nΟταν απαντά στην ερώτηση για τον τρόπο που καθοδηγεί την ομάδα από τον «πάγκο», με τα φιλιά και τις αγκαλιές, λέει ότι εξακολουθεί να προτιμά τις γυναίκες, ειδικά τη σύντροφό του «Βερόνικα που είναι ξανθιά και 31 ετών».\nΣτα 49 του, ο Ντιέγκο Αρμάντο Μαραντόνα δεν είναι ούτε ξανθός ούτε 31 ετών.\nΕίναι όμως ο κ. «Αυθόρμητος», ο Ούγκο Τσάβες του παγκοσμίου ποδοσφαίρου. Ως προπονητής της εξαιρετικά προικισμένης σε ταλέντο Εθνικής Αργεντινής, σε συνάρτηση με τις δικές του εξαιρετικές ικανότητες, ο Μαραντόνα κάνει ένα καλό Παγκόσμιο Κύπελλο.\nΣτις ιδιοφυΐες η μεγάλη ένταση επιτρέπεται. Και έτσι πρέπει.\nΗ αντίθεση με κάποιους από τους πιο στριμωγμένους αντιπάλους του, όπως ο γάλλος προπονητής Ραϊμόν Ντομενέκ και ο προπονητής της Εθνικής Αγγλίας Φάμπιο Καπέλο, δεν θα μπορούσε να είναι πιο ακραία.\nΟ Ντομενέκ έχει την έκφραση ενός ανθρώπου που μάλλον διαβάζει Φουκό καθώς η ομάδα των «Μπλε» διαλύεται και στη συνέχεια στήνονται τα οδοφράγματα και ξεκινά μια ανοικτή ανταρσία.\nΟσο για τον Καπέλο, επέβαλε ένα καθεστώς τόσο αυστηρό που οι παίκτες του, στερούμενοι τις γυναίκες και τις συντρόφους τους, μοιάζουν λίγο σαν χαμένοι. Σε πολλές φυλακές της Ευρώπης επιτρέπονται οι συζυγικές επισκέψεις. Ο Καπέλο όμως δεν τις επιτρέπει. Η γλώσσα του σώματος των άγγλων παικτών δείχνει περπάτημα νεκρών.\nΗ Αγγλία αυτή τη στιγμή είναι για το ποδόσφαιρο ό,τι η βουβουζέλα για τη μουσική: μια νότα που δεν πάει πουθενά.\nΕίχα τις αμφιβολίες μου για τον Καπέλο από τότε που αφαίρεσε την αρχηγία της Εθνικής Αγγλίας από τον Τζον Τέρι, στις αρχές της χρονιάς, λόγω μιας σχέσης που διατηρούσε. Για έναν Ιταλό, αυτό δεν μοιάζει και τόσο σημαντικό. Εντάξει, η πειθαρχία είναι καλή, αλλά ο Τέρι είναι αρχηγός και θα έπρεπε να ηγείται της ομάδας του. Στην Αγγλία δεν στήθηκαν ακόμη οδοφράγματα, αλλά η εξέγερση είναι κοντά.\nΠαραμονές του δεύτερου γύρου του αφρικανικού Παγκοσμίου Κυπέλλου, φαίνεται πως οι συσχετισμοί των δυνάμεων αλλάζουν. Αποδεικνύεται δε ότι η μπάλα αποτελεί μια καλή εικονογράφηση της αποτελεσματικότητας του ασύμμετρου πολέμου. Οι παραδοσιακές δυνάμεις με τα ισχυρά όπλα δυσκολεύονται ή αποκλείονται: η Ιταλία, η Γαλλία, η Αγγλία, ακόμη και η Γερμανία και η Ισπανία. Οι ομάδες-«αντάρτες», όπως είναι η Παραγουάη, η Νέα Ζηλανδία, η Σλοβενία, η Χιλή, η Ουρουγουάη και το Μεξικό στήνουν φονικές ενέδρες. Αλλά ο προπονητής της Αργεντινής- που δοκίμασε περισσότερους από εκατό παίκτες στη διάρκεια των προκριματικών αγώνων για το Παγκόσμιο Κύπελλο – κερδίζει. Είπε ήδη στον Πελέ να «επιστρέψει στο μουσείο». Απέρριψε τον πρόεδρο της UΕFΑ Μισέλ Πλατινί, λέγοντας ότι κάνει πως τα γνωρίζει όλα (προτού ψελλίσει μια συγγνώμη).\nΜε γυαλιστερό κοστούμι και γυαλιστερά παπούτσια, κινείται κρυφά έξω από τις γραμμές των αγωνιστικών χώρων του γηπέδου στη διάρκεια των παιχνιδιών, κλωτσώντας μπάλες που δεν υπάρχουν, μοιάζοντας με φυλακισμένο προπονητή. Οταν ο αγώνας τελειώνει, δίνει από ένα φιλί σε κάθε παίκτη. Αυτός δεν έχει Φουκό, δεν έχει εγχειρίδιο προπονητικής, δεν έχει καθοδήγηση, δεν έχει μασέρ που να του δίνει αναφορά για όλα όσα γίνονται στα αποδυτήρια και έξω από αυτά.\nΠροχωρεί με τη γνώση που έχει αποκτήσει στις παραγκουπόλεις του Μπουένος Αϊρες. Είπα ιδιοφυΐα, ο Μαραντόνα την έχει. Το «γκολ του αιώνα» που πέτυχε στον προημιτελικό του 1986 εναντίον της Αγγλίας, όταν πέρασε έξι παίκτες, έχει μείνει αξέχαστο, όπως και το «Χέρι του Θεού» στο ίδιο παιγνίδι. Και τα δύο ήταν εξωφρενικά. Οι μάχες του κατά των ναρκωτικών και της παχυσαρκίας μετά την απόσυρσή του από τα γήπεδα έλαβαν άλλη τόση δημοσιότητα. Οπως και η χώρα του, που έχει όλα τα χαρίσματα αλλά συχνά τα σπαταλά άσκοπα στη δαιδαλώδη πορεία της στον 20ό αιώνα, αλλάζει συνεχώς πορεία.\nΤο πάθος όμως δεν τον εγκαταλείπει ποτέ. Ο Μαραντόνα γνωρίζει πως δεν υπάρχει μπαλέτο χωρίς «πρίμα μπαλαρίνα».\nΣτην εποχή των ανασταλτικών μέσων- η χρησιμοποίηση όχι ενός αλλά δύο αμυντικών μέσων είναι το νέο εδώ- ο Μαραντόνα δεν έχει κανέναν. Βάζει έναν ακραίο μέσο, ιδιαίτερα τεχνίτη παίκτη, τον Ανχελ ντι Μαρία, τον οδοστρωτήρα Κάρλος Τέβεζ και τον ψυχρό εκτελεστή Γκονζάλο Ιγκουάιν.\nΥπεράνω όλων, στη φανέλα του με το νούμερο 10 στην πλάτη, διαθέτει έναν ακόμη παίκτη-ιδιοφυΐα, έναν επίσης όχι και τόσο ψηλό τύπο, ύψους 1,70μ., τον 22χρονο Λιονέλ Μέσι.\nΤο όμορφο παιχνίδι βρίσκει παραδοσιακά νικήτρια τη Βραζιλία. Αλλά ο Ντούνγκα, ο βραζιλιάνος προπονητής, είναι ο κ. «Ακαμπτος» ενάντια στον κ. «Δράμα». Μια επική μάχη προδιαγράφεται. Η Βραζιλία ίσως να διαθέτει την πειθαρχία που λείπει από την Αργεντινή.\nΑλ. Χαρίτσης: Διαρκής και επίμονος ο αγώνας κατά της διαφθοράς στη δημόσια διοίκηση | 20.09.2018 - 14:24\nΓαλλία: Δικαστήριο στέλνει στον ψυχίατρο τη Λεπέν | 20.09.2018 - 14:12


ευδαιμονία | Η ΑΛΛΗ ΟΨΙΣ\n«Η παραγωγή υπερβολικού αριθμού χρήσιμων πραγμάτων, οδηγεί στη δημιουργία άχρηστων ανθρώπων»! – ΚΑΡΛ ΜΑΡΞ (Σαράντος Ι. Καργάκος, Συγγραφέας – Ιστορικός)\nΔημοσιεύθηκε στις 21 Οκτωβρίου, 2021\n(764 άτομα το έχουν διαβάσει)\nΧρόνος: το Μέλλον. Τόπος: ένα σούπερ-μάρκετ. Και μέσα σ’ αυτό τρία ρομπότ, συνοδευόμενα από έναν άνθρωπο, κοιτάζουν, ελέγχουν κι εξετάζουν τα διάφορα προϊόντα, για ν’ αποφασίσουν τελικά ν’ αγοράσουν κάποιο συγκεκριμένο. Μ’ αυτό τον τρόπο διαφήμισε πρόσφατα στην τηλεόραση τα προϊόντα της γνωστή εταιρία.\nΓια τους περισσότερους η διαφήμιση αυτή δεν είναι τίποτα περισσότερο από ένα απλό «παραμύθι», επιστημονικής φαντασίας. Λίγοι είναι αυτοί που πρόσεξαν πως ο άνθρωπος δεν αποτελεί παρά έναν «κομπάρσο, ένα διακοσμητικό στολίδι», στο θέμα της διαφήμισης, κι ακόμη λιγότεροι αυτοί που ανησύχησαν. Μήπως, η σκηνή δεν αποτελεί απλώς μια έξυπνη επινόηση των διαφημιστών, αλλά κι ένα δυσάρεστο οιωνό για το μέλλον; Μήπως τα λόγια του Μαρξ αποδειχθούν προφητικά; Διαβάστε περισσότερα »\nΚατηγορίες: ΚΟΙΝΩΝΙΑ Λέξεις Κλειδιά: βιβλία, Σαράντος Καργάκος, τεχνολογία, πρόοδος, «Προβληματισμοί – ένας διάλογος με τους νέους», ευδαιμονία\nΟι ασθένειες της ευδαιμονίας (Γιώργος Ν. Παπαθανασόπουλος)\nΔημοσιεύθηκε στις 7 Ιουλίου, 2020\n(636 άτομα το έχουν διαβάσει)\nΔεν είναι μόνο η Ελλάδα, που δείχνει συμπτώματα κοινωνικής αποσύνθεσης, όπως τα ζούμε στην καθημερινότητά μας και όπως τα προβάλλουν τα Μέσα Μαζικής Ενημέρωσης (ΜΜΕ) και τα Μέσα Κοινωνικής Δικτύωσης (ΜΚΔ). Είναι όλη η λεγόμενη πολιτισμένη Δύση. Μπορεί οι χώρες Της και μόνον αυτές, ως επί το πλείστον να έχουν δημοκρατικά καθεστώτα, όμως στην πραγματικότητα είναι ένα πολυτελές και με πολύτιμους εντός του θησαυρούς οικοδόμημα, που είναι υπό κατάρρευση. Το λυπηρό είναι ότι ουδείς εκ των σημερινών ηγητόρων των χωρών της Δύσης δεν κρούει τον κώδωνα του κινδύνου. Όλοι είναι διαχειριστές της παρακμής… Και αν κάποιος τολμήσει να πει την αλήθεια για την ηθική υπόσταση της νεωτερικής Δύσης και να αντιδράσει δέχεται τα πυρά των οπαδών Της. Διαβάστε περισσότερα »\nΚατηγορίες: ΚΟΙΝΩΝΙΑ Λέξεις Κλειδιά: κοινωνία, Γιώργος Παπαθανασόπουλος, Δύση, αποξένωση, ευδαιμονία


Σύλλογος Εκπαιδευτικών ΠΕ Κορίνθου - ΠΑΜΕ - Εκπαιδευτικών Διακήρυξη για 86η ΓΣ ΔΟΕ 2017\nΤο ΠΑΜΕ κατοχυρώθηκε στη συνείδηση των εργαζομένων όχι μόνο γιατί δε δίπλωσε τη σημαία του αγώνα, αλλά και γιατί δεν υιοθέτησε συνθήματα και στόχους πάλης που απλώς αλλάζουν το μείγμα διαχείρισης υπέρ του κεφαλαίου. Δε στήριξε αυτό που έκαναν όλες οι άλλες δυνάμεις: τη μετατροπή της ΔΟΕ σε «σκαλοπάτι» για να ανεβοκατεβαίνουν αντιλαϊκές κυβερνήσεις κάθε απόχρωσης.\nΗ ισχυροποίηση του ΠΑΜΕ, η συσπείρωση σ΄ αυτό νέων συνδικάτων και συνδικαλιστών, η απαλλαγή από τον κρατικό κυβερνητικό συνδικαλισμό, από τη γραμμή της εναλλαγής αστικών κυβερνήσεων, είναι βασική προϋπόθεση για την ανασύνταξη του κινήματος και την αντεπίθεση των εργαζομένων.\nΗ δύναμη της λαϊκής πάλης είναι ανυπέρβλητη, όταν στοχεύει τον πραγματικό αντίπαλο. Όχι άλλη αναμονή, όχι άλλες απογοητεύσεις, όχι άλλος χαμένος χρόνος. Μπορούμε να τους σταματήσουμε, να ανατρέψουμε τη νέα λαίλαπα που μας ετοιμάζουν!\nΜε οργάνωση, αγώνα και συσπείρωση στο Πανεργατικό Μέτωπο μπορούν να έρθουν τα πάνω – κάτω.\nΜην ψάχνεις λύσεις εκεί που δεν υπάρχουν...Τη λύση θα τη δώσουμε μαζί!\nΕδώ βρίσκεται η αιτία της αντιλαϊκής επίθεσης και όχι στην ανικανότητα, τις "ιδεοληψίες" ή την υποτέλεια των κυβερνήσεων στους ξένους, όπως καλλιεργείται από διάφορες πλευρές.\nΤο πλήγμα στα μορφωτικά δικαιώματα των μαθητών είναι τεράστιο. Σ' αυτό το περιβάλλον ακόμα πιο αποφασιστικά δρομολογούνται και μια σειρά αναδιαρθρώσεις στρατηγικού χαρακτήρα (Ε.Ε. - ΟΟΣΑ), που στοχεύουν στην αντιδραστική προσαρμογή του σχολείου στις ανάγκες της αγοράς, όπως η "αυτονομία" της σχολικής μονάδας, που θα οδηγήσει σε διαφοροποίηση-κατηγοριοποίηση των σχολείων, το άνοιγμα της διαδικασίας "αξιολόγησης"-ελέγχου του σχολείου και του εκπαιδευτικού, η υποβάθμιση των επιστημονικών αντικειμένων σε ένα «ευέλικτο» σχολείο όπου όλοι θα τα κάνουν όλα.\nΜόνο σε σύγκρουση μ' αυτό το δρόμο υπάρχει φιλολαϊκή διέξοδος!\nΣτη ΔΟΕ, όλοι μαζί ΔΑΚΕ-ΔΗΣΥ(ΠΑΣΚ) - ΑΕΕΚΕ(πρώην ΠΑΣΚ τώρα ΣΥΡΙΖΑ) - ΠΡΩΤΟΒΟΥΛΙΑ ΑΝΕΞΑΡΤΗΤΩΝ ΕΚΠΑΙΔΕΥΤΙΚΩΝ(πρώην ΣΥΡΙΖΑ και τώρα ΜΕΤΑ/ΛΑΕ), υποτάσσουν το κίνημα στις ανάγκες και τις επιδιώξεις της κυρίαρχης πολιτικής και όχι των εκπαιδευτικών.\nΥιοθέτησαν, έδωσαν στήριξη ή κάλυψαν τη στρατηγική της Ε.Ε.\nγια την απελευθέρωση της αγοράς εργασίας, τη στρατηγική που άνοιξε το δρόμο για τη άρση της μονιμότητας στο Δημόσιο, τις απολύσεις, την ανατροπή των εργασιακών σχέσεων, τις ιδιωτικοποιήσεις, το τσάκισμα μισθών.\nΑποδέχτηκαν ή εξωράισαν τις Ευρωενωσιακές κατευθύνσεις για την εκπαίδευση.\nΣτηρίζουν τον πυρήνα του σημερινού εκπαιδευτικού συστήματος, που αναπαράγει τις ανισότητες και τους ταξικούς φραγμούς, οδηγεί στη μετατροπή της γνώσης σε εφήμερη κατάρτιση, στη λογική των δεξιοτήτων, στη διαφοροποίηση των μαθητών. Στηρίζουν το αντιδραστικό περιεχόμενο των σχολικών βιβλίων, την εξύμνηση της Ευρωπαϊκής Ένωσης και της επιχειρηματικότητας.\nΔιαμόρφωσαν διαχρονικά θέσεις μέσα από τα συνέδρια της ΔΟΕ\n(π.χ. για τη λεγόμενη μη τιμωρητική (!) αξιολόγηση) τις οποίες στην πορεία αξιοποίησαν οι κυβερνήσεις για να νομοθετήσουν. Γι' αυτές τους ευχαρίστησε παλιότερα η Διαμαντοπούλου και δηλώνει τώρα τη συμφωνία του και ο Γαβρόγλου!\nΚράτησαν τον κλάδο σε απομόνωση από το υπόλοιπο εργατικό κίνημα,\nαπό τις αγωνίες και τους προβληματισμούς των λαϊκών οικογενειών για τη μόρφωση των παιδιών της. Η ηγεσία της ΔΟΕ δεν κήρυξε καμία από τις μεγάλες πανεργατικές κινητοποιήσεις της περιόδου της κρίσης. Έφτασε σε σημείο να αρνηθεί τη συμμετοχή της ΑΣΓΜΕ από συναντήσεις με την πολιτική ηγεσία του Υπουργείου Παιδείας.\nΔΑΚΕ-ΔΗΣΥ πλήρως ταυτισμένες στο Δ.Σ. της ΔΟΕ, εξασφαλίζοντας την πλειοψηφία μαζί με τον εκπρόσωπο της ΑΕΕΚΕ,\nδιεύρυναν τη διαχρονική συναινετική τακτική της ΔΟΕ και "ξόδεψαν" τη διετία σε "συζητήσεις" (ημερίδες στο εσωτερικό και πάμπολλα συνέδρια της etuce - δεκανίκι της Ε.Ε.!- στο εξωτερικό). Την ίδια ώρα, ενώ ήταν οι μεγάλοι απόντες από τους σημαντικούς πανεργατικούς αγώνες που έγιναν τη διετία, αποφάσισαν τη συμμετοχή στο λεγόμενο κοινωνικό διάλογο για την Παιδεία. Πολλά από τα πορίσματα αυτού του διαλόγου νομοθετεί σήμερα η κυβέρνηση για την εκπαίδευση!\nΗ ηγεσία της ΔΟΕ είναι χαρακτηριστικό παράδειγμα κυβερνητικού συνδικαλισμού.\nΣτη ΔΟΕ διαμορφώνεται ένα νέο φιλοκυβερνητικό μπλοκ από την ΕΡΑ και την ΑΕΕΚΕ. H AEEKE είναι η συνδικαλιστική δύναμη που πριν τις βουλευτικές εκλογές του 2015 πραγματοποιούσε επίσημες συναντήσεις με υποψήφιους βουλευτές του ΣΥΡΙΖΑ και καλούσε σε «ενεργή συμμετοχή των συναδέλφων μας στην ενίσχυση του εκπαιδευτικού κινήματος» στο πλευρό μιας κυβέρνησης της αριστεράς. Στο 36ο Συνέδριο της ΑΔΕΔΥ το 2016, ΕΡΑ και ΑΕΕΚΕ κατέβηκαν σε κοινό ψηφοδέλτιο ως νέος πυλώνας του κυβερνητικού συνδικαλισμού ευρύτερα στο Δημοσιοϋπαλληλικό κίνημα. Η ΑΕΕΚΕ εξαπάτησε με το προφίλ του ανεξάρτητου σχήματος.\nΌμως ο βήχας και ο φιλοκυβερνητισμός δεν κρύβονται. Από κοινού με την ΕΡΑ στηρίζουν την αξιολόγηση – κρατικό έλεγχο στο Δημόσιο. Στήριξαν την αντιδραστική Υπουργική Απόφαση για το Νηπιαγωγείο, είδαν θετικά τις τροπολογίες για την Ειδική Αγωγή.\nΗ ΔΑΚΕ, παράταξη της Ν.Δ., έχει βάλει τη σφραγίδα της στον προσανατολισμό της ΔΟΕ. Επιδιώκει να παίξει το παιχνίδι της κυβερνητικής εναλλαγής, όπως έκανε πριν δύο χρόνια η παράταξη του ΣΥΡΙΖΑ. Έχει πλήρη συμφωνία με την ευρωενωσιακή στρατηγική για στην εκπαίδευση! Συμφωνεί με την αξιολόγηση, με το «νέο» σχολείο της αγοράς.\nΗ ΔΗΣΥ(ΠΑΣΚ), αφού στήριξε για 30 χρόνια το ΠΑΣΟΚ και τη στρατηγική του στην εκπαίδευση, μαζί και τις αντιδραστικές μεταρρυθμίσεις του 2010 της Διαμαντοπούλου (νέο σχολείο, αξιολόγηση, ελαστικοποίηση εργασιακών σχέσεων κ.ά.), προσπαθεί σήμερα να υψώσει κάλπικο αντιπολιτευτικό λόγο απέναντι στο ΣΥΡΙΖΑ. Θεωρεί ότι οι συνάδελφοι έχουν μνήμη χρυσόψαρου και ξεχνούν ότι τα Μνημόνια και τα αντιλαϊκά μέτρα όλοι μαζί τα ψήφιζαν!\nΑπευθύνουμε το εξής ερώτημα: Η στάση των ΠΑΡΕΜΒΑΣΕΩΝ και της ΠΡΩΤΟΒΟΥΛΙΑΣ/ΛΑΕ, οι οποίοι από κοινού με την παράταξη του ΣΥΡΙΖΑ έδωσαν ψυχή και σώμα για να γίνει ο ΣΥΡΙΖΑ κυβέρνηση, συνέβαλλε ή υπονόμευσε την πάλη των εργαζομένων;\nΟι ηγεσίες των ΠΑΡΕΜΒΑΣΕΩΝ και της ΠΡΩΤΟΒΟΥΛΙΑΣ/ΛΑΕ δεν εξαπατήθηκαν όπως λένε από το ΣΥΡΙΖΑ. Από κοινού παγίδευσαν και εξαπάτησαν τους εργαζόμενους. Μαζί συσκότιζαν τις αιτίες της κρίσης μιλώντας για golden boys και καζινοκαπιταλισμό. Μαζί στην Ε.Ε. της ΑΔΕΔΥ αποφάσιζαν τη συγκρότηση Επιτροπής Λογιστικού Ελέγχου του χρέους για να βρουν το "νόμιμο" και επαχθές μέρος του. Μαζί έχτισαν τις πλαστές διαχωριστικές γραμμές μνημόνιο – αντιμνημόνιο καλύπτοντας την αιτία των μέτρων που είναι η ανάγκη του κεφαλαίου να βγει από τη κρίση του.\nΜαζί μιλούσαν για την "πρώτη φορά Αριστερά", μαζί έγιναν ντεκόρ της κυβέρνησης (!) όταν κάλεσε τα συνδικάτα να της πουν τις θέσεις τους για να φτιάξει το κυβερνητικό της πρόγραμμα, μαζί στήριξαν την κυβερνητική διαπραγμάτευση που μας φόρτωσε στο τέλος ένα 3ο Μνημόνιο.\nΗ δήθεν αντισυστημική και ευρωσκεπτικιστική ρητορεία που προβάλλουν είναι πλήρως ενσωματωμένη στο σύστημα. Αξιοποιείται από τμήματα του κεφαλαίου στα πλαίσια γενικότερων ανακατατάξεων, σχεδιασμών αναμόρφωσης της Ευρωζώνης και της Ε.Ε. Έφτασαν στο σημείο να στηρίζουν ως λύση την επιλογή του εθνικού νομίσματος χωρίς ριζικές αλλαγές στο επίπεδο της οικονομίας και της κοινωνίας δηλαδή, να ταυτίζονται με μεγάλα συγκροτήματα του τύπου και τμήματα επιχειρηματικών κύκλων που καμία σχέση δεν έχουν με τις αγωνίες του λαού, με τον πόθο για μια ζωή χωρίς ιμπεριαλιστικά δεσμά και εκμεταλλευτές πάνω από το κεφάλι του.\nΧρειάζεται να δυναμώσει ακόμα πιο αποφασιστικά η γραμμή του αγώνα,\nη γραμμή της ταξικής πάλης!!\nΜπορούμε να διεκδικήσουμε τη ζωή που μας αξίζει, ένα καλύτερο μέλλον\nΟ ρόλος του Εκπαιδευτικού – Παιδαγωγού είναι κρίσιμος!\nΗ μόρφωση δεν είναι μόνο ζήτημα γνώσης. Είναι ζήτημα ζωής!\nΑπό τις τάξεις που διδάσκουμε περνούν χιλιάδες και χιλιάδες μαθητές παιδιά εργατικών, λαϊκών οικογενειών. Δεν πρέπει να δεχτούμε το ρόλο του απλού ιμάντα μεταφοράς των κατευθύνσεων των αναλυτικών προγραμμάτων, το ρόλο του προπαγανδιστή των αντιδραστικών Ευρωενωσιάκων καλεσμάτων. Πιστεύουμε ότι οι αγωνιστές εκπαιδευτικοί έχουμε ευθύνη να καλλιεργήσουμε ιδανικά, αξίες και στάση ζωής στη νέα γενιά, που θα έρχονται σε αντιπαράθεση με τα σάπια ιδανικά του ανταγωνισμού, του ατομισμού και της ανθρωποφαγίας που αναπαράγει το σύστημα.\nü Έχουμε ευθύνη να διδάξουμε την επιστημονική γνώση, την αλήθεια, την πραγματική ιστορία.\nü Να είμαστε δίπλα στις ανησυχίες και τους προβληματισμούς της νέας γενιάς. Να δημιουργήσουμε κριτήρια, αντισώματα απέναντι π.χ. στη ναρκω - κουλτούρα που είναι φυγή από την πραγματικότητα.\nü Να ορθώσουμε φραγμό απέναντι στο φασισμό και το ναζιστικό δηλητήριο.\nü Να μη δεχτούμε από τις τάξεις μας να βγαίνουν μαθητές με σκυμμένο κεφάλι, υποταγμένοι και αναλώσιμοι στις ορέξεις του κεφαλαίου.\nΧαιρετίζουμε τους χιλιάδες εκπαιδευτικούς που κάνουν τέτοια προσπάθεια στις τάξεις και το σχολείο τους με όλα τα μέσα που διαθέτουν κόντρα σε δυσκολίες και εμπόδια. Χαιρετίζουμε τα Σωματεία, τους Συλλόγους Διδασκόντων και τους συναδέλφους που υποδέχτηκαν στα σχολεία τους προσφυγόπουλα, που δίνουν την μάχη για τη μόρφωσής τους κόντρα στην κυβερνητική αδιαφορία και το φασιστικό–ρατσιστικό δηλητήριο.\nΣήμερα υπάρχουν όλες οι προϋποθέσεις, παραγωγικές, επιστημονικές, τεχνολογικές, ώστε να υπάρχει ανάπτυξη υπέρ της πλατιάς λαϊκής πλειοψηφίας. Να υπάρχει αξιοπρεπής ζωή και μόνιμη δουλειά με δικαιώματα, σχολείο χωρίς ταξικούς φραγμούς. Εμπόδιο για την ικανοποίηση των σύγχρονων αναγκών μας είναι ότι τη δουλειά και τον κόπο των εργαζόμενων τον καρπώνεται μια χούφτα μονοπωλιακοί όμιλοι. Αυτό πρέπει ν΄ ανατραπεί.\nΠροϋπόθεση για να έρθει πιο κοντά αυτό το μέλλον είναι η πάλη που διεξάγεται καθημερινά να έχει στόχο και προοπτική να στοχεύει σε έναν άλλο δρόμο ανάπτυξης με αποδέσμευση από τις ενώσεις των ιμπεριαλιστών την Ε.Ε. και το ΝΑΤΟ και το λαό στο τιμόνι της εξουσίας.\nΜπορούμε μαζί, ανεξάρτητα από επιμέρους διαφωνίες και προβληματισμούς, ανεξάρτητα από επιλογές που έγιναν τα προηγούμενα χρόνια, ν΄ αλλάξουμε την κατάσταση, να ανασάνει η Ομοσπονδία από τις δυνάμεις παλιού και νεόκοπου κυβερνητικού συνδικαλισμού και των συνοδοιπόρων του που την έχουν φέρει σε τέλμα.\nΨηφίζουμε : Αγωνιστική Συσπείρωση Εκπαιδευτικών.\nΜάης - Ιούνης 2017


NewsInsider.gr | : Ελεύθεροι οι 9 συλληφθέντες του Ωρωπού. Πλούσιο φωτορεπορταζ από την σημερινή μεγαλειώδη συγκέντρωση αλληλεγγύης στα Δικαστήρια Ευελπίδων.\nΕλεύθεροι οι 9 συλληφθέντες του Ωρωπού. Πλούσιο φωτορεπορταζ από την σημερινή μεγαλειώδη συγκέντρωση αλληλεγγύης στα Δικαστήρια Ευελπίδων.\nANTI-NTP: ΜΠΡΑΒΟ ΠΑΙΔΙΑ!!!!\nΜεγάλη νίκη του Κινήματος. Ελεύθεροι αφέθησαν οι εννιά συλληφθέντες του Δήμου Ωρωπού σήμερα στα δικαστήρια Ευελπίδων υπό τις επιδοκιμασίες και τις αγωνιστικές ιαχές εκατοντάδων αλληλέγγυων. Η εισαγγελική έρευνα συνεχίζεται. Αδιαπέραστο τείχος αλληλεγγύης ύψωσαν με την παρουσία τους πολίτες, μέλη του Κινήματος Δεν Πληρώνω, κάτοικοι του Ωρωπού αλλά και άλλων περιοχών που πλημμύρισαν τα....\nδικαστήρια αποδεικνύοντας ότι οι τρομοκρατικές συλλήψεις του κράτους των μεγαλοεργολάβων δεν πτοούν το αγωνιστικό φρόνημα του λαού. Ο αγώνας μας συνεχίζεται με ακόμη μεγαλύτερη συσπείρωση και αποφασιστικότητα. Οι δρόμοι ανήκουν στο λαό!\nΟι διώξεις του κράτους των μεγαλοεργολάβων δε θα περάσουν!\nΑΚΟΜΗ ΠΕΡΙΣΣΟΤΕΡΕΣ ΦΩΤΟΓΡΑΦΙΕΣ ΕΔΩ


Προμηθέας Πάτρας - Ξαναπάμε Τελικό!!! Μεγάλη πρόκριση μέσα στην έδρα του Π.Α.Ο.Κ με 76-69!\nΗ αντεπίθεση του ΠΑΟΚ ήταν αναμενόμενη στη δεύτερη περίοδο, με τον «Δικέφαλο» του Βορρά να μειώνει στο καλάθι (16-18 στο 12΄ και 18-20 στο 13΄ με κάρφωμα του Κονατέ). Η «απάντηση» του Προμηθέα ήρθε με καλάθι του Αγκμπελίζ (18-22), με το ξεκίνημα του δεύτερου δεκαλέπτου να έχει τεχνικές ποινές σε Αθηναίου και Γκρίφιν και τον ΠΑΟΚ να μειώνει στο καλάθι με τον Λοβ (22-23 στο 15΄). Το τρίποντο του Γιαννόπουλου «έγραψε» το 22-26 στο 16΄ (ήταν το πρώτο σε 10 προσπάθειες από τα 6.75μ. για τον Προμηθέα!), το κάρφωμα του Αγκμπελίζ το 22-28, με το νέο τρίποντο του Φορντ να διαμορφώνει το +9 για τους «Προμηθείς» (22-31) στο 17΄. Οι γηπεδούχοι μείωσαν με νέα τεχνική ποινή (24-31), ο Έβανς «απάντησε» (24-33), με το νέο τρίποντο του Γκρίφιν να μειώνει εκ νέου για τον ΠΑΟΚ σε 27-33 στο 18΄. Ο Τζέριαν Γκραντ κέρδισε το 3ο φάουλ του Γκρίφιν και έκανε και το 27-35, με τον Λοβ να μειώνει στην εκπνοή του α΄ ημιχρόνου σε 29-35.\nΣτο τρίτο δεκάλεπτο και πάλι οι δυο ομάδες μπήκαν αγχωμένα, έχασαν αρκετά σουτ, με τον Προμηθέα να φτάνει στο +9 (38-29), χάρη σε τρίποντο του Τζέριαν Γκραντ, με τον ΠΑΟΚ να έχει εγκλωβιστεί στην καλή άμυνα των φιλοξενούμενων και να σημειώνει καλάθι μετά από περίπου 3,5 λεπτά.\nΉταν, όμως, η σειρά του Προμηθέα, να μείνει χωρίς πόντο για περίπου 3 λεπτά, με αποτέλεσμα οι γηπεδούχοι να μειώσουν στους 5 (38-33) στο 25΄ και να δείχνουν πως δεν θα τα παρατήσουν εύκολα.\nΗ ομάδα του Μάκη Γιατρά έκανε εύκολα λάθη στη επίθεση, αυτό το εκμεταλλεύτηκε ο ΠΑΟΚ, ο οποίος με τον Λοβ να κάνει τη ζημιά, μείωσε στο τρίποντο (36-39) στο 27΄, όμως η απάντηση ήρθε άμεσα από τον Προμηθέα με τον Τζέριαν Γκραντ που σημείωσε 5 σερί πόντους και έδωσε «αέρα» με +8 (44-36) στη ομάδα του.\nΜε δύσκολο καλάθι του Δ. Αγραβάνη, η πατρινή ομάδα πήγε τη διαφορά στο +10 για πρώτη φορά στο 1.23 πριν το τέλος με τους γηπεδούχους όμως να ροκανίζουν την διαφορά και να μειώνουν στους 6 (40-46) στο τέλος του 10λεπτου.\nΣτο τέταρτο και τελευταίο δεκάλεπτο ο ΠΑΟΚ συνέχισε την αντεπίθεση του και με σερί 9-0, κατάφερε να μειώσει στον πόντο (45-46) στο 31΄δείχνοντας πως είναι αποφασισμένος.\nΟι γηπεδούχοι με τρίποντο του Γκρίφιν που πήρε τη σκυτάλη στο σκοράρισμα από τον Λοβ, ισοφάρισαν σε 48-48 και προηγήθηκαν με 50-48 στα 7.35 πριν το τέλος.\nΣε εκείνο το σημείο, οι παίκτες του Προμηθέα εκτός από μυαλό, έδειξαν πάθος, βελτιώθηκαν στην άμυνα και με τρίποντο του Φορντ προηγήθηκαν με +4 (54-50) στο 34΄.\nΗ πατρινή ομάδα έκανε λάθη στην επίθεση και ο ΠΑΟΚ μείωσε σε 53-58 και ισοφάρισε σε 58-58 στα 2.20 πριν το φινάλε χάρη σε κάρφωμα του Γκρίφιν.\nΜε καλάθι του Τζέριαν Γκραντ έγινε το 60-58 για τον Προμηθέα, στη συνέχεια άστοχο τρίποντο από τον Φορντ, ο Γκρίφιν με σουτ ισοφάρισε σε 60-60 για τον ΠΑΟΚ στα 20΄΄ πριν το φινάλε με τον Τζέριαν Γκραντ να αστοχεί σε τρίποντο στην τελευταία επίθεση και το παιχνίδι πήγε στη παράταση.\nΣτο έξτρα πεντάλεπτο της παράτασης, οι γηπεδούχοι μπήκαν πιο δυνατά, προηγήθηκαν με 64-60 όμως η πατρινή ομάδα βρήκε τη δύναμη και «απάντησε» με σερί 7-0 για το 67-65.\nΗ ανατροπή ήρθε κυρίως χάρη στον Δ. Αγραβάνη που πέτυχε δύο δύσκολα τρίποντα και έδωσε «αέρα» 6 πόντων (70-64) στα 1,45 πριν το τέλος.\nΟ ΠΑΟΚ ήταν άστοχος σε συνεχόμενα τρίποντα, οι Αχαιοί πήραν σημαντικά ριμπάουντ και ανανέωσαν τις επιθέσεις τους και σε συνδυασμό με την ψυχραιμία στις βολές, έφτασαν στη μεγάλη νίκη με 76-69 πανηγυρίζοντας την πρόκριση για 2η σερί φορά σε τελικό Κυπέλλου.\n«Είμαστε πολύ χαρούμενοι που ο Προμηθέας θα παίξει σε έναν τελικό Κυπέλλου για δεύτερη συνεχόμενη χρονιά. Είμαστε περήφανοι γι΄ αυτήν την ομάδα, για το πάθος και για την συγκέντρωση που δείξαμε στα δύσκολα όταν\nο αντίπαλος μας απείλησε», δήλωσε ο Μάκης Γιατράς, αμέσως μετά το τέλος της αναμέτρησης. «Κερδίσαμε μια πολύ καλή ομάδα και μάλιστα μέσα στην έδρα της, μετά από δύο συνεχόμενες μετακινήσεις από το ένα άκρο της Ελλάδας στο άλλο και, πλέον, είμαστε στον τελικό. Στόχος μας είναι να προετοιμαστούμε κατάλληλα για αυτό το παιχνίδι όποτε κι αν διεξαχθεί και να διεκδικήσουμε το Κύπελλο».\nΚλείνοντας ο προπονητής του Προμηθέα ανέφερε: «Είναι σημαντικό που για δεύτερη διαδοχική χρονιά ο Προμηθέας θα διεκδικήσει το Κύπελλο. Είμαι ευτυχισμένος, χαρούμενος γιατί όταν φτάνεις στο σημείο να βιώνεις αυτά που ονειρεύεσαι αυτό λέγεται ευλογία. Είμαι περήφανος για όλους τους ανθρώπους του Προμηθέα οι οποίοι είναι με την ομάδα από το γ τοπικό. Δεν ξέρω πότε θα παίξουμε, ελπίζω να τα καταφέρουμε»


Σύντομα η ανάπλαση της Πανεπιστημίου – EnergyIn\nHome Νέα Σύντομα η ανάπλαση της Πανεπιστημίου\n04/09/2014 EnergyIn 0\nΣύντομα η ανάπλαση της Πανεπιστημίου\nΓ. Δημαράς: Η ανάπλαση της Αθήνας χρειάζεται τολμηρές αποφάσεις\nΓ. Δημαράς: Αναγκαίος ο συντονισμός των φορέων για την ενεργοποίηση των αναπλάσεων της Αθήνας\nΣε τηλεοπτική του συνέντευξη στη ΝΕΡΙΤ, ο γενικός γραμματέας Δημοσίων Έργων, Στράτος Σιμόπουλος, τόνισε ότι η δημοπράτηση της ανάπλασης της οδού Πανεπιστημίου θα έχει ολοκληρωθεί εντός του 2015.\nΟ κ. Σιμόπουλος τόνισε πως «ξεκίνησε η ουσιαστική φάση. Η όλη διαδικασία, βέβαια ξεκίνησε πριν από 3 χρόνια. Οι μελέτες προέρχονται από χρηματοδότηση του Ιδρύματος Ωνάση, έγιναν με την επίβλεψη της Αττικό Μετρό ΑΕ και συμμετείχε κυρίως το Υπουργείο Περιβάλλοντος και εμείς (Ως Υπουργείο Υποδομών, Μεταφορών και Δικτύων), όσον αφoρά στις κυκλοφοριακές ρυθμίσεις».\n«Είναι ένα έργο, το οποίο θα εκτελέσει η Αττικό Μετρό ΑΕ και έρχεται ως συμπλήρωμα άλλων δύο έργων. Έρχεται ως συμπλήρωμα της ανάπλασης του Φαληρικού Όρμου και της κατασκευής της γραμμής 4 (του μετρό) και συμπληρώνει κάτι αντίστοιχο με την τριλογία των έργων, που έχουμε μπροστά μας από τα παλαιά διατηρητέα κτίρια της Αθήνας» εξήγησε ο κ. Σιμόπουλος, περιγράφοντας το σύνολο των παρεμβάσεων στη συγκεκριμένη περιοχή του ιστορικού κέντρου της Αθήνας (Βιβλιοθήκη, Πανεπιστήμιο, Ακαδημία).\nΣύμφωνα με τον κ. Σιμόπουλο «πρόκειται για παρέμβαση, η οποία θα ξεκινήσει από το Σύνταγμα, θα τελειώσει στην Ομόνοια και βέβαια περιλαμβάνει κυκλοφοριακές ρυθμίσεις σε όλο το κέντρο. Και όταν λέμε πεζοδρόμηση, να έχουμε υπόψη μας ότι προφανώς θα υπάρχει η πρόσβαση για τα αυτοκίνητα τροφοδοσίας, για τα ταξί ακόμη και τα λεωφορεία, ενώ θα υπάρχουν και διαμπερείς κινήσεις. Δηλαδή, έχει γίνει μία κυκλοφοριακή μελέτη, η οποία πήρε όλο το πλαίσιο υπόψη της και δεν θα υπάρχει κανένα κυκλοφοριακό πρόβλημα από την πεζοδρόμηση. Αυτό είναι μια απάντηση σε ορισμένους που φοβούνται ότι θα μπλοκάρει το κέντρο».\nΚατά τον κ. Σιμόπουλο «θα υπάρχουν πολλοί διάδρομοι πρόσβασης των λεωφορείων. Το ίδιο θα ισχύει και για τα ταξί. Στη μέση της λεωφόρου θα υπάρχει κατάλληλα διαμόρφωση – στη μέση του πεζοδρόμου δηλαδή- ώστε να μπορούν να παρκάρουν τα αυτοκίνητα τροφοδοσίας και βέβαια να γίνεται η μεταφορά των εμπορευμάτων. Βλέπετε, επίσης, ότι δρόμοι όπως είναι η Αμερικής και η Εμ. Μπενάκη δεν πεζοδρομούνται όπως επίσης και άλλοι δύο δρόμοι, οι οποίοι θα επιτρέπουν τη διαμπερή κίνηση των λεωφορείων».\n«Πιστεύουμε ότι η δημοπράτηση για την κατασκευή του έργου θα γίνει εντός του 2015 και αν όλα πάνε καλά με το διαγωνισμό, περί τα μέσα του 2015 μπορεί να ξεκινήσουν οι εργασίες. Οι εργασίες θα κρατήσουν περίπου 2 χρόνια και -να τονίσω ότι- η χρηματοδότηση είναι από το ΕΠΕΡΑΑ, το Πρόγραμμα του ΥΠΕΚΑ και από την Περιφέρεια (Αττικής)» κατέληξε ο κ. Σιμόπουλος, υπογραμμίζοντας παράλληλα ότι «πρόκειται για ένα απολύτως περιβαλλοντικό έργο, γιατί στο μεγάλο της μήκος η γραμμή του τραμ θα τροφοδοτείται από συσσωρευτές, ενώ όλες οι φυτεύσεις που θα γίνουν, θα αρδεύονται από τα νερά της βροχής μέσω κατάλληλων ταμιευτήρων».\ntags: Ανάπλαση Πανεπιστημίου\nπροηγούμενο Προσιτά τα αιολικά ως ΑΠΕ\nεπόμενο Ο νέος Επίτροπος Ενέργειας της Ε.Ε.


Μεταμεσονύκτια Ημερολόγια: Ονειρεύτηκα πώς πρέπει να πεθάνω\nΟνειρεύτηκα πώς πρέπει να πεθάνω\nμε τα παιδιά που δουλεύουν\nσαν άσσοι τη σφεντόνα\nμε τις γυναίκες που βαδίζουν\nστητές, έχοντας μέσα τους μία\nμε τους άντρες λιγόλογους και αυστηρούς\nπου έχουν το βλέμμα ίσια μπροστά\nπέρα απ’ τη φυλακή και τη νυχτερινή ριπή\nγια σένα ας βγω από τον κύκλο\nπου μέσα του κλείστηκε η ζωή μου.\nΜια λοφοπλαγιά στη Τζενίν\nμε τρία κυπαρίσσια περιμένει τον τάφο μου,\nτάφο ενός σαχίντ,\nτον μόνο που θα μου δώσει ησυχία.\nΑρκεί να βλέπω τις κορφές τους\nπου γυρεύουν ν’ αρπάξουν λίγο ουρανό.\nΑρκεί να ‘ρχεται η Αρίφα\nνα μου σιγοτραγουδά.\nΑρκεί να ‘ρχεται ο Γκαμάλ\nκαι να μου φέρνει νέα\nνα ‘ρχονται κι οι φίλοι του\nνα κάθονται στη σκιά\nν’ ακούω για σένα Παλαιστίνη.\nΑς έρχεται κι ένα πουλάκι σαν μένω μοναχός\nνα μου αλαφροκελαηδά\nότι ακόμα άνεμος παλεύει μ’ άνεμο\nκαι το σφυρί χοροπηδά πάνω στ’ αμόνι.\nΘα ξέρω τότε ότι είναι ζωντανός ο σιδεράς\nκι οι παραγιοί στα φυσερά.\nΘα ξέρω τότε ότι η άμμος στις σκάλες\nμιάς πολυκατοικίας στη Γιάφφα\nμε περιμένει να ξαναγυρίσω.\nΚαι στη Γάζα μετά τη βροχή\nθα με χαιρετήσουν οι χαρταετοί.\nΠαλαιστίνη, θα μπορέσει η πατρίδα μου\nνα γίνει σαν και σένα αγαπημένη?\nΑς είναι τότε να πεθάνω\nστην πατρώα γη!\nΑναρτήθηκε από B.H στις 1:14 μ.μ.\nΕτικέτες Γάζα, Γιάφφα, Παλαιστίνη, σαχίντ(μάρτυρας), Τζενίν\nviliad 30 Δεκεμβρίου 2017 - 2:49 μ.μ.\nΣτη ζωή μου πάντα είχα ένα μεγάλο ερωτηματικό! Αν η θυσία για ένα σκοπό, για μια ιδέα, είναι προτιμότερη από την προσφορά για μια ζωή στην ιδέα αυτή; Η Παλαιστίνη είναι μια πραγματικότητα και μαζί είναι και μια ιδέα, ένα σύμβολο. Άραγε χρειάζεται η Παλαιστίνη μάρτυρες ή εργάτες;\nB.H 3 Ιανουαρίου 2018 - 10:36 μ.μ.\nΦίλε Viliad, θα σου απαντήσω πλήρως με μια επόμενη ανάρτηση. Πάντως η Παλαιστίνη έχει και μάρτυρες και εργάτες. Μια "ιδεατή Παλαιστίνη", εδώ ή αλλού, θα είχε την ίδια ανάγκη.\nΓιάννης Πατίλης 30 Δεκεμβρίου 2017 - 2:51 μ.μ.\nὌμορφο τὸ ποίημά σου, Ἠλία.\nΤὸ πρόβλημά μας εἶναι πὼς θὰ μᾶς σκοτώσει (στὴν καλύτερη περίπτωση) τὸ 'προσδόκιμον' ἐπιβίωσης, κι ὄχι ὁ ἔρωτάς μας γιὰ κάτι ποὺ ν' ἀξίζει νὰ ζεῖς (καὶ συνεπῶς νὰ πεθαίνεις γι' αὐτό)!\nΚι ἡ 'πατρίδα' μας μόνο γιὰ φτύσιμο...\nΑνώνυμος 2 Ιανουαρίου 2018 - 6:25 μ.μ.\nΤι σας δίνει το δικαίωμα να απαξιώνετε έτσι μια πατρίδα με ιστορία χιλιάδων χρόνων; Θα μπορούσατε να πείτε: ντρέπομαι για την Ελλάδα και για τον εαυτό μου και να αναρωτηθείτε πού είναι οι θεσμοί, οι κανόνες, τι πράττουν οι κυβερνώντες. Ο λογοτέχνης πρέπει να γνωρίζει από πού έρχεται, την ιστορία, τον πολιτισμό και τη γλώσσα της χώρας του. Μόνο έτσι αυτοπροσδιορίζεται σε σχέση με την πατρίδα. Για μερικούς μάλιστα συγγραφείς όπως ο Γιόζεφ Ροτ και η Χάνα Άρετ η γλώσσα και μόνο ήταν αρκετή για να την αναγνωρίσουν ως πατρίδα.\nΟ Β.Η θα έλεγα, παραφράζοντας τον Κούντερα, είναι ένας Έλληνας γιατί νοσταλγεί την Ελλάδα. Οι έννοιες της ταυτότητας και της πατρίδας γι' αυτόν είναι θεμελιώδεις. Ο δε στοχασμός σ' αυτές τις έννοιες είναι οι προϋποθέσεις για μια πραγματική αλληλεπίδραση στις πολυ-πολιτισμικές κοινωνίες σήμερα. Έτσι μπορούμε να σκεφτούμε τις δικές μας οικουμενικές ή ψευδο-οικουμενικές αξίες και να μάθουμε να αναγνωρίζουμε τις ποικίλες πολιτιστικές ταυτότητες και πατρίδες.\nB.H 3 Ιανουαρίου 2018 - 10:18 μ.μ.\nB.H 3 Ιανουαρίου 2018 - 10:28 μ.μ.\nΑγαπητέ Γιάννη, δεν κάναμε ακόμα το καθήκον μας επομένως δεν δικαιούμεθα να παραπονιόμαστε για τίποτα και για κανέναν. Μέχρι τότε κανένας λόγος για απογοήτευση. Βασίλης\nΜπουρνια Αγγελικη 30 Δεκεμβρίου 2017 - 3:49 μ.μ.\nΠολύ ωραίο, πράγματι το ποίημα!! Ομως η Ελλάδα έχει ανάγκη κι απο μάρτυρες και απο εργάτες, όπως και ολούθε το ίδιο.Αν όμως εχεις ονειρευτεί να πεθάνεις στη χώρα σου,εσυ ,εγω,τότε πρέπει να αξίζουμε στην ιδέα της.Ποιά ειναι? Το λεει ο ύμνος της. Ας απελευθερωθούμε, όπως νομίζουμε ο καθένας.\ndianathenes 3 Ιανουαρίου 2018 - 1:20 π.μ.\nΜόνο ένας"κλέφτης¨ θα απαρνιόταν την πατρώα γη να τον σκεπάσει, αν έκρινε ότι μια άλλη γη πληρεί τις προϋποθέσεις γι αυτό. Ομορφο σύγχρονο δημοτικό.


Σαρκοφάγο έντομο αναστάτωσε τη Λαμία - Sputnik Ελλάδα\n01:03 14 ΙΟΥΛΙΟY 2020\n15:41 09.10.2018 (ΕΝΗΜΕΡΩΘΗΚΕ 18:05 09.10.2018) Λήψη σύντομου url\nΤο σαρκοφάγο έντομο, Λιθόκερος, βρέθηκε στην πόρτα του Δημαρχείου Λαμίας και τρομοκράτησε με το μέγεθός του τους υπαλλήλους του Δήμου.\nΑμέσως κάλεσαν την Αντιπρόεδρο της Φιλοζωικής της πόλης, Αγγέλα Μπαρτσιώκα, η οποία, σύμφωνα με το lamiareport.gr, έσπευσε στο σημείο για να μαζέψει το έντομο.\nΌπως ενημέρωσε ο Σύλλογος Προστασίας και Περίθαλψης Άγριας Ζωής, Anima, τους υπαλλήλους ο παράξενος «εισβολέας» είναι το μεγαλύτερο σαρκοφάγο και υδρόβιο έντομο, στην Ευρώπη, Λιθόκερος, Lethocerus patruelis, Belostomatidae.\nΜάλιστα, η κ. Μπαρτσιώκα με ανάρτησή της στο Facebook αστειεύθηκε για το γεγονός ότι βρέθηκε έξω από το Δημαρχείο δίνοντας και όνομα στο έντομο.\n«Το έντομο βαφτίστηκε…με το όνομα πολιτικού αντιπάλου του Δημάρχου, μιας και ήταν έξω από το Δημαρχείο και άρα το "πολιορκούσε"……εκλογές γαρ».\nΤο έντομο αναμένεται να αφεθεί σε περιβάλλον με νερό και βλάστηση, μακρυά από κατοικημένη περιοχή καθώς δαγκώνει.\nΛιθόκερος, έντομα, Λαμία


LISCA2 LISE CHARMEL1 LUNA1 LUNA splendida1 Wonderbra1\nBeige1 Λευκό1 Μαύρο2 Όπως η εικόνα1\n70B1 75B2 80B2 85B1 70C2 75C2 80C1 85C3 70D1 75D1 80D1 75E1 80E1 85E1 70F1 75F1\nCup:B3 Cup:C3 Cup:D1\nΚατασκευαστής: LUNA Κωδικός Προϊόντος: lc-14011\nLUNA: Σουτιέν Gothic Molded Σουτιέν push up λεπτό μπροστά. Από διάφανο ελαστικό τούλι κεντημένο με λεπτομέρειες που του χαρίζουν αρχοντιά και φινέτσα. Η επένδυση σε χρώμα του δέρματος δίνει την εντύπωση του διάφανου αλλά και την στήριξη που χρειάζεται. Ένα εκρη..\nΚατασκευαστής: LISE CHARMEL Κωδικός Προϊόντος: lc-3654\nLISE CHARMEL: Cherubin Bra Antigel Σουτιέν με ενίσχυση από απαλό πυκνό ελαστικό δίχτυ, με απεκόνηση των χερουβείμ. Άψογη εφαρμογή,αναδεικνύει σαγηνευτικά το μικρό και μέτριο στήθος και χαρίζει άνεση και φινέτσα όλες τις ώρες της ημέρας. Τις τιράντες και το πίσω μέρος κοσμούν ..


OI ΑΓΓΕΛΟΙ ΤΩΝ ΕΛΛΗΝΩΝ: Οι εφοριακοί κυνηγάνε επιλεκτικά ΕΛΛΗΝΕΣ και αφήνουν τους αλλοδαπούς να θησαυρίζουν.\nΑφορμή για αυτό το κείμενο το πρόστιμο που έριξε το ΣΔΟΕ σε έναν που πουλάει παγωτά και μας έστειλε ένα μήνυμα .\nΈχουμε τρελαθεί εντελώς τελικά μήπως νομίζουν ότι όλες αυτές οι αδικίες θα τους βγουν σε καλό ;\nΑπό τον Πειραιά στην Θεσσαλονίκη στο βαρδάρη και από εκεί σε όλη την βόρεια Ελλάδα οι Κινέζοι καθημερινά κάνουν τζίρους εκατομμυρίων άνευ τιμολογίων και σας πειράζουν οι μεροκαματιαρήδες Έλληνες;\nΑν όλα αυτά δεν είναι πρόκληση τι είναι;\nΑν όλα αυτά δεν μας κάνουν να νευριάζουμε ,τι είμαστέ ;\nΌταν στην Ερμού στο κέντρο τις Αθήνας την βιτρίνα τις Ελλάδας έρχονται ξένοι και βλέπουν 100 μαύρους με τσουβάλια να “παίζουν” κυνηγητό με την αστυνομία μας όταν στην τσιμισκή τις Θεσσαλονίκης και στην παραλιακή υπάρχουν εκατοντάδες μαύροι Κινέζοι Πακιστανοί και βγάζουν μαύρο χρήμα, που πάμε;\nΤι γνώμη σχηματίζουν για τους έλληνες για την πατρίδα μας όλοι αυτοί οι τουρίστες που τα βλέπουν όλα αυτά γιωργάκη ;\nΤι θα πούνε στην πατρίδα τους για τους ΕΛΛΗΝΕΣ ;\nΜήπως θα τους πούνε οτι είναι μια χώρα ΜΠΑΓΚΛΑΝΤΕΣ;Οτι η Ζιμπάμπουε είναι σε καλλίτερη κατάσταση;\nΑν όλα αυτά δεν είναι πρόκληση τότε τι πρέπει να μας κάνουν για να ξεσηκωθούμε να μας διώξουν από την Ελλάδα:\nΜήπως αυτό δεν επιδιώκουν με αυτήν την μεροληπτική στάση τους.\nΤι άλλο να δούμε για να πούμε φτάνει πια ;\nΔεν είναι δυνατόν κύριοι του ΣΔΟΕ να συνεχιστεί αυτό ,ως πότε θα αφήνετε αυτό το χάλι ;\nΑς ήταν σε ένα πράγμα να είσαστε απλά καλοί αλλά εσείς είσαστε σε όλα άχρηστοι.\nΜας έχετε κάνει όλους εξωφρενών…\nΥ.Γ και μην ξεχάσετε να κάνετε έλεγχο στον ψιλικατζή τις γειτονιάς ,ΑΛΗΤΕΣ ,ΚΑΘΙΚΙΑ, ΠΡΟΔΟΤΕΣ.\nomadaneoneforiakon 26 Ιουνίου 2010 - 9:58 μ.μ.\nΜπορείτε βα καλέσετε ανώνυμα ή επώνυμα το τηλεφωνικό κέντρο στο 1517 ( ΥΠΕΕ ) και να καταγγείλετε την αναφορά σας. Επίσης μπορείτε να αποστείλετε ΦΑΞ στο 210 6990014.


Τρίτη, 20 Ιουνίου 2017 08:30\n«Έρχεται ο άλλος και σου λέει: “Και σε τι μου χρησιμεύει να εργαστώ; Τα ίδια παίρνω από το ταμείο ανεργίας”. Δηλαδή η κοινωνία αποτελείται από μεμονωμένα άτομα. Επιβιώνουν αυτοί που το αξίζουν και οι άλλοι είναι άξιοι της τύχης τους». Η γυναίκα που εφάρμοσε πρώτη στην Ευρώπη το δόγμα του νεοφιλελευθερισμού (μετά τον δικτάτορα Πινοσέτ και τον Ρίγκαν) είναι αξιοθαύμαστη για τον κυνισμό της.\nΜια άλλη επίπτωση που είχε ο θατσερισμός με το δόγμα «ο καθένας για πάρτη του» ήταν η άνοδος της παραβατικότητας και της εγκληματικότητας. Αυτό ήδη το διαπιστώνουμε και στην Ελλάδα. Όλοι στον περίγυρό τους έχουν κάτι να μαρτυρήσουν για μικροκλοπές στον δρόμο ή στις δημόσιες συγκοινωνίες ή ακόμα διαρρήξεις σε σπίτια. Από αυτές ένα υψηλό ποσοστό παραμένει ανεξιχνίαστο. Και αυτό σημαίνει πως ο κλέφτης, αν δεν είναι σεσημασμένος, έχει λίγες πιθανότητες να συλληφθεί.\nΠερισσότερα σε αυτή την κατηγορία: « Εκλογικός νόμος-έκτρωμα και ιστορική αποχή έδωσαν αυτοδυναμία στον Macron! Χιλιάδες άτομα διαδήλωσαν στο Αμβούργο εν όψει της Συνόδου Κορυφής των G20 »


Sector Master - Bike Sales Academy\nΠοδήλατο βουνου με διπλή ανάρτηση για ιδανική απορρόφηση των κραδασμών. Διαθέτει αλουμινένιο σκελετό και 21 ταχύτητες για να μην σταματάτε πουθενά ενώ τα μηχανικά δισκόφρενα προσφέρουν αυξημένα επίπεδα πέδησης. Απολαύστε μοναδικές ποδηλατικές εμπειρίες με το νέο Sector Master.\nΚωδικός προϊόντος: PP24001. Κατηγορία: 24".\nΕμπρός Ανάρτηση GW-705\nΤροχοί Αλουμινίου αεροδυναμικοί δίπατοι\nΕμπρός Ντεραγιέρ Shimanο\nΠίσω Ντεραγιέρ Shimano TΧ35 Tourney\nΦρένα Promax DSK400 μηχανικά δισκόφρενα\nBe the first to review “Sector Master” Ακύρωση απάντησης


Super League: Ο Ολυμπιακός στέφθηκε πρωταθλητής της σεζόν 2016-17 (vid) - CNN.gr\nSuper League: Ο Ολυμπιακός στέφθηκε πρωταθλητής της σεζόν 2016-17 (vid)\nΔευτέρα, 08 Μαϊος 2017 00:08\nΗ ερυθρόλευκη γιορτή για την κατάκτηση του 44ου πρωταθλήματος\t EUROKINISSI SPORTS / ΑΝΤΩΝΗΣ ΝΙΚΟΛΟΠΟΥΛΟΣ\nΣτο γήπεδο Καραϊσκάκης έγινε η φιέστα του Ολυμπιακού για την κατάκτηση του πρωταθλήματος της Super League και η απονομή στους ερυθρόλευκους του 44ου τροπαίου. Τιμήθηκαν ακόμη πρωταθλήτριες ομάδες του συλλόγου και παλαίμαχοι άσσοι.\nΚαι εφέτος το Καραϊσκάκης ήταν εκείνο που φιλοξένησε τη φιέστα των πρωταθλητών για 7η συνεχή χρονιά, χωρίς πάντως αυτή την φορά να γίνει κάποιο ποδοσφαιρικό παιχνίδι. Η γιορτή άνοιξε με μια όμορφη συναυλία από τη Ζοζεφίν και τις Μέλισσες, που ανέβασαν σταδιακά το θερμόμετρο στο γήπεδο.\n(Οι Μέλισσες on stage - Πηγή: EUROKINISSI SPORTS / ΒΑΣΙΛΗΣ ΜΑΡΟΥΚΑΣ)\n("Φωτιά στα κόκκινα" από τη Ζοζεφίν - Πηγή: EUROKINISSI SPORTS / ΒΑΣΙΛΗΣ ΜΑΡΟΥΚΑΣ)\nΑκολούθησαν οι βραβεύσεις στις πρωταθλήτριες ομάδες στίβου, βόλεϊ και μπάσκετ γυναικών (αμφότερες πανηγύρισαν το νταμπλ), ενώ ειδικά βραβεία υπήρχαν για τη μεγάλη δόξα των ερυθρόλευκων, Γιώργο Δαρίβα αλλά και τον Αριέλ Ιμπαγάσα.\n(Οι πρωταθλήτριες ομάδες στίβου, βόλεϊ και μπάσκετ - Πηγή: EUROKINISSI SPORTS / ΒΑΣΙΛΗΣ ΜΑΡΟΥΚΑΣ)\nΤα μάτριξ φιλοξένησαν βίντεο με παλιές επιτυχίες της ομάδας και σπουδαίες στιγμές, ενώ στο γήπεδο υπήρχαν και τα 43 κύπελλα πρωταθλήματος, που είχε κατακτήσει ο Ολυμπιακός. Παντού υπήρχαν παιδιά των Ακαδημιών της ομάδας.\n(Τα τρόπαια του Ολυμπιακού επί σκηνής - Πηγή: EUROKINISSI SPORTS / ΒΑΣΙΛΗΣ ΜΑΡΟΥΚΑΣ)\nΠριν τους "μεγάλους" ήταν η σειρά της Κ-20 να πάρει το τρόπαιο της για την κατάκτηση του τίτλου, συνοδευόμενη από βίντεο με τις καλύτερες στιγμές της σεζόν.\n(Ο Γιώργος Δαρίβας μαζί με την Κ-20 του Ολυμπιακού στην απονομή του πρωταθλήματος - Πηγή: EUROKINISSI SPORTS / ΘΑΝΑΣΗΣ ΔΗΜΟΠΟΥΛΟΣ)\nΗ έκπληξη της βραδιάς ήταν ένα βίντεο με τους προπονητές του Ολυμπιακού της εποχής του Βαγγέλη Μαρινάκη, με τον Ερνέστο Βαλβέρδε να αποθεώνεται.\n(Το μήνυμα του Ερνέστο Βαλβέρδε στην οθόνη του γηπέδου - Πηγή: EUROKINISSI SPORTS / ΑΝΤΩΝΗΣ ΝΙΚΟΛΟΠΟΥΛΟΣ)\nΜηνύματα έστειλαν και στα ελληνικά οι Ζαρντίμ, Μίτσελ και Μάρκο Σίλβα.\n(Ο πρόεδρος της Super League Γιώργος Στράτος με το Κύπελλο του πρωταθλήματος - Πηγή: EUROKINISSI SPORTS / ΒΑΣΙΛΗΣ ΜΑΡΟΥΚΑΣ)\nΤης απονομής προηγήθηκε βίντεο αφιέρωμα στην 7ετία της ομάδας του Ολυμπιακού και στα πεπραγμένα της αυτή τη σεζόν. Ο πρόεδρος της Super League Γιώργος Στράτος παρέδωσε το τρόπαιο στον Βαγγέλη Μαρινάκη, που το σήκωσε μαζί με τους παίκτες και τον προπονητή Τάκη Λεμονή στον ουρανό.\n(Η ώρα της στέψης του Ολυμπιακού - Πηγή: EUROKINISSI SPORTS / LATO KLODIAN)\nΜοναδικός απόντας από τη φιέστα ήταν ο Εστεμπάν Καμπιάσο, λόγω έκατκτου προσωπικού προβλήματος. Μάλιστα στον "φίλο του", ειδική αναφορά έκανε ο Τσόρι Ντομίνγκεζ, που παράλληλα άφησε ανοιχτά όλα τα ενεδεχόμενα για το μέλλον του.\n(Οι δύο αρχηγοί Τσόρι Ντομίνγκεζ (αρ.) και Αλμπέρτο Μποτία (δ.) με το τρόπαιο - Πηγή: EUROKINISSI SPORTS / ΘΑΝΑΣΗΣ ΔΗΜΟΠΟΥΛΟΣ)\nΗ γιορτή έκλεισε με τον καθιερωμένο γύρο θριάμβου και τα όλε-όλε με τον κόσμο. Ο Βαγγέλης Μαρινάκης υποσχέθηκε ακόμη πιο δυνατό Ολυμπιακό, παρά την πιθανή εμπλοκή του με τη Νόττιγχαμ (κάτι που θα ανακοινωθεί σύντομα, όπως είπε). Απάντησε επίσης στον Ιβάν Σαββίδη, λέγοντας ότι θα βλέπει να τον Ολυμπιακό να πανηγυρίζει και άλλα τρόπαια ("μετά τα 20 βλέπουμε" ήταν η χαρακτηριστική του ατάκα).\n(Ο γύρος του θριάμβου των πρωταθλητών - Πηγή: EUROKINISSI SPORTS / ΘΑΝΑΣΗΣ ΔΗΜΟΠΟΥΛΟΣ)\nΣΠΟΡ\t· ΠΟΔΟΣΦΑΙΡΟ\t· ΑΠΟΝΟΜΗ ΠΡΩΤΑΘΛΗΜΑΤΟΣ ΣΤΟΝ ΟΛΥΜΠΙΑΚΟ\t· ΦΙΕΣΤΑ ΟΛΥΜΠΙΑΚΟΥ\t· ΟΛΥΜΠΙΑΚΟΣ\t· SUPER LEAGUE\t· SUPERLEAGUE\t· ΕΛΛΗΝΙΚΟ ΠΡΩΤΑΘΛΗΜΑ


Σολομών - Howling Pixel\nΣολομών (εβρ. εβραϊκά: שְׁלֹמֹה), γιος του Δαβίδ (5ο τέκνο) και της Βηρσαβεέ, 3ος Βασιλιάς του Ισραήλ, ανέβηκε στο θρόνο του Ισραήλ το 972 π.Χ. και βασίλεψε επί 40 χρόνια. Ο δε προφήτης Νάθαν, στον οποίο εμπιστεύθηκε την ανατροφή του ο Δαυίδ, τον ονόμασε Ιεδιδία («Ιδεδί», Ο'Rahlfs · «Ιεδδεδί», Ο'Brenton · εβρ. Γεντιτζέ, που σημαίνει «Αγαπητός του Ιαχβέ»). (2 Σαμουήλ/2 Βασιλειών 12:25)\nΗ Αγία Γραφή μας λέει οτι κάποτε ο Σολομών είδε σε ενύπνιο τον Ιαχβέ ο οποίος τον ρώτησε τι θα προτιμούσε να του χαρίσει, δόξα πλούτη ή σοφία. Ο Σολομών ζήτησε σοφία. Ο Θεός, ικανοποιημένος για την επιλογή του, του χάρισε και τα τρία, πλούτη από το εμπόριο, δόξα από τους λαούς της εποχής του αλλά και πολλή σοφία. Δείγμα της σοφίας του αποτελεί η απόδοση δικαιοσύνης στην περίφημη δίκη των δύο γυναικών που διεκδικούσαν το ίδιο παιδί. Η απόφασή του να διαμελιστεί το παιδί, είχε ως αποτέλεσμα να αποκαλυφθεί η αληθινή του μητέρα.\nΜε τα πλούτη που συγκέντρωσε ο Σολομών εκτέλεσε πλήθος έργων όπως συγκοινωνιακά και καλλωπισμού. Ανήγειρε μεγαλοπρεπή οικοδομήματα, όπως τα εντυπωσιακά ανάκτορα, όπου διέμενε με πρωτοφανή χλιδή, μαζί με συζύγους και ερωμένες (κατά την παράδοση έφθαναν τις χίλιες), καθώς και τον περίφημο ναό της Ιερουσαλήμ στον λόφο Μωριά, όπου μετέφερε την Κιβωτό της Διαθήκης. Προς χάριν των αλλοεθνών παλλακίδων του έχτισε και ειδωλολατρικούς ναούς στην κορυφή του Όρους των Ελαιών που είχε ονομαστεί και Όρος του Σκανδάλου, επειδή ο ίδιος ο Σολομών τέλεσε εκεί θυσίες σε θεούς ειδωλολατρών. Οι οποίες, καθώς και η πολιτική ανεξιθρησκίας και η περιποίηση προς τους ξένους, όπως φαίνεται απέβλεπαν στην ανάπτυξη του εμπορίου και στην προαγωγή των συμφερόντων του κράτους του. Η φήμη του είχε φτάσει στα πέρατα του κόσμου. Είναι περίφημη η επίσκεψη στο παλάτι του της Βασίλισσας της Αραβίας Σαβά με πολύ μεγάλη συνοδεία, κατά την οποία αντάλλαξαν ακριβά δώρα, υφάσματα, πολύτιμες πέτρες, χρυσάφι κι αρώματα.\nH 14η Αυγούστου είναι η 226η ημέρα του έτους κατά το Γρηγοριανό Hμερολόγιο (227η σε δίσεκτα έτη). Υπολείπονται 139 ημέρες.\nΟ Ανδρέας Α΄ ο λευκός ή καθολικός (ουγγρ.: András/Endre Ι Fehér or Katolikus, 1015 - πριν τις 5 Δεκεμβρίου 1060) από τον Οίκο των Αρπάντ ήταν βασιλιάς της Ουγγαρίας (1046-60). Ανήκε σε νεότερο κλάδο τού Οίκου και έζησε εξόριστος· έπειτα από 15 έτη στην εξορία, ανέβηκε στον θρόνο κατά την εκτεταμένη επανάσταση των παγανιστών Ούγγρων. Ενδυνάμωσε τη θέση τού Χριστιανισμού στην Ουγγαρία και υπεράσπισε με επιτυχία την ανεξαρτησία του έναντι της Γερμανίας.\nΟι προσπάθειές του για να τον διαδεχθεί ο γιος του Σολομών επέφεραν την εξέγερση τού αδελφού του Μπέλα Α΄, ο οποίος τον εκθρόνισε με βία το 1060. Ο Ανδρέας Α΄ υπέφερε σοβαρούς τραυματισμούς κατά τη διαμάχη και απεβίωσε, πριν ο αδελφός του στεφθεί βασιλιάς.\nΗ Ασουμπιτζάν Καντινεφέντι (Οθ. Τούρκικα:آشوب جان قادين) (Τούρκικα: Aşubcan Kadınefendi, 1795 - 10 Ιουνίου 1870) ήταν η έβδομη σύζυγος του σουλτάνου Μαχμούτ Β΄ της Οθωμανικής Αυτοκρατορίας.Ο πλήρης τίτλος ήταν: Devletlu İsmetlu Üçüncü Aşubcan Kadın Efendi Hazretleri\nΒίβλος γενέσεως Ιησού Χριστού\nΜε τη φράση Βίβλος γενέσεως Ιησού Χριστού αρχίζει την εξιστόρηση της επίγειας παρουσίας του Ιησού Χριστού το πρώτο από τα τέσσερα ευαγγέλια, το Κατά Ματθαίον Ευαγγέλιον, συγγραφέας του οποίου είναι ο Απόστολος και Ευαγγελιστής Ματθαίος.\nΗ Βίβλος γενέσεως Ιησού Χριστού αποτελεί ένα γενεαλογικό κατάλογο προγόνων που ξεκινάει από τον Αβραάμ, φθάνει στον βασιλέα Δαυίδ απ΄ όπου και καταλήγει στον μνήστορα Ιωσήφ, κατά την μόνιμη φράση "ο μεν εγέννησε τον δε" (κατά την έννοια ο άνδρας γεννά και η γυναίκα τίκτει). Έτσι αναφέρονται τα ονόματα Αβραάμ, Ισαάκ, Ιακώβ, Ιούδας, Φαρές, Εσρώμ, Αράμ, Αμιναδάβ, Ναασσών, Σαλμών, Βοόζ, Ωβήδ, Ιεσσαί, Βασιλεύς Δαυίδ, Βασιλεύς Σολομών, Ροβοάμ, Αβιά, Ασά, Ιωσαφάτ, Ιωράμ, Οζίας, Ιωάθαμ, Άχαζ, Εζεκίας, Μανασσής, Αμών, Ιωσίας, Ιεχονίας, Σαλαθιήλ, Ζοροβάβελ, Αβιούδ, Ελιακείμ, Αζώρ, Σαδώκ, Αχείμ, Ελιούδ, Ελεάζαρ, Ματθάν, Ιακώβ και Ιωσήφ τον μνήστορα της Παναγίας, καταλήγοντας, από την οποία γεννήθηκε ο Ιησούς, ο λεγόμενος Χριστός.\nΕπί της παραπάνω γενεαλογίας αναφέρεται ότι από Αβραάμ μέχρι και Βασιλέως Δαυίδ μεσολάβησαν γενεές δεκατέσσερις, από δε Δαυίδ μέχρι μετοικεσίας της Βαβυλώνας, που συνέβη επί Ιεχονία, επίσης γενεές 14 και από της μετοικεσίας (Ιεχονίας) έως Ιησού Χριστού ακόμα 14 γενεές (γενεαί δεκατέσσαρες).\nΌλα τα πρόσωπα που αναφέρονται στη Βίβλο γενέσεως Ιησού Χριστού έχουν ανακηρυχθεί από την Ορθόδοξη Εκκλησία Άγιοι, η μνήμη των οποίων εορτάζεται συλλογικά την Κυριακή των Προπατόρων, πριν από τα Χριστούγεννα\nΟ Γιούλι Μπορίσοβιτς Μπρίνερ (ρώσικα: Юлий Борисович Бринер, Julij Borisovič Briner, 11 Ιουλίου 1920 - 10 Οκτωβρίου 1985), γνωστότερος ως Γιουλ Μπρίνερ, ήταν Ρώσος ηθοποιός του θεάτρου και του κινηματογράφου, βραβευμένος με Όσκαρ Α' Ανδρικού Ρόλου για την ταινία του 1956 Ο βασιλιάς κι εγώ (The King And I). Ο Μπρίνερ είναι επίσης γνωστός για τη συμμετοχή του στις ταινίες Οι δέκα εντολές (The Ten Commandments, 1956), Ο Σολομών και η βασίλισσα του Σαβά (Solomon and Sheba, 1959), Κι οι επτά ήταν υπέροχοι (The Magnificent Seven, 1960) και Μοριτούρι (Morituri, 1965), καθώς και για τη βαθιά του φωνή και το ξυρισμένο του κεφάλι, που έγινε χαρακτηριστικό του γνώρισμα μετά τη συμμετοχή του στην ταινία Ο βασιλιάς και εγώ και λάνσαρε μόδα στα τέλη της δεκαετίας του πενήντα. Ο Μπρίνερ ήταν επίσης φωτογράφος καθώς και συγγραφέας δυο μυθιστορημάτων.\nΟ Ερρίκος Δ΄ της Αγίας Ρωμαϊκής Αυτοκρατορίας (Γερμανικά : Heinrich IV, 11 Νοεμβρίου 1050 - 7 Αυγούστου 1106) ήταν Αυτοκράτορας της Αγίας Ρωμαϊκής Αυτοκρατορίας (1084 - 1105), Βασιλιάς της Γερμανίας (1054 - 1105), Βασιλιάς της Ιταλίας, Δούκας της Βουργουνδίας (1056 - 1105) και Δούκας της Βαυαρίας (1052 - 1054). Ο Ερρίκος Δ΄ ήταν γιος του αυτοκράτορα Ερρίκου Γ΄ μέλους του Οίκου των Σαλίων και της Αγνής του Πουατιέ.\nΟ πατέρας του πέθανε (5 Οκτωβρίου 1056) και ο μικρός Ερρίκος τέθηκε υπό την κηδεμονία της μητέρας του, η Αγνή έκανε μεγάλες δωρεές στους Γερμανούς αριστοκράτες για να την στηρίξουν. Σε αντίθεση με τον σύζυγο της δεν μπορούσε να ελέγξει την εκλογή των παπών, στην αντιβασιλεία της ενισχύθηκε η ιδέα "απελευθέρωσης της εκκλησίας". Ο αρχιεπίσκοπος Άννο Β΄ της Κολωνίας τον Απρίλιο του 1062 απήγαγε τον μικρό Ερρίκο, ο Άννο από τότε κυβέρνησε στην Γερμανία μέχρι την ενηλικίωση του (1065).\nΟ Ερρίκος Δ΄ αποφάσισε να ανακτήσει τα εδάφη που έχασε όταν ήταν ανήλικος, ανέβασε χαμηλόβαθμους υπαλλήλους και έφερε μεγάλη δυσαρέσκεια στην Σαξονία και την Θουριγγία. Συνέτριψε μία εξέγερση στην Σαξονία (1069) και την επανάσταση του Όθων του Νόρτχαϊμ (1071). Ο διορισμός κοινών σε ψηλά αξιώματα ενόχλησε τους αριστοκράτες που έφυγαν από την αυλή του Ερρίκου. Διόρισε ο ίδιος επισκόπους και Αββάδες, οι κληρικοί καταδίκασαν την πρακτική αυτή σαν Σιμωνία, απαγορευμένη από την εκκλησία. Ο Πάπας Αλέξανδρος Β΄ κατηγόρησε τους συμβούλους του Ερρίκου για τις πράξεις τους και τους αφόρισε (1073). Οι συγκρούσεις του Ερρίκου με την Αγία Έδρα και τους δούκες τον εξασθένησαν σημαντικά, οι Σάξονες επαναστάτησαν ξανά το καλοκαίρι του 1074. Ο Ερρίκος εκμεταλλεύτηκε τον εμφύλιο ανάμεσα στους Σάξονες αριστοκράτες και τους χωρικούς, τον Οκτώβριο του 1075 τους υπέταξε. Ο Ερρίκος Δ΄ ενδιαφέρθηκε έντονα για την Ιταλία, ο Πάπας Γρηγόριος Ζ΄ ανησύχησε και τον απείλησε να τον αφορίσει για την Σιμωνία, ο αυτοκράτορας πέτυχε ωστόσο να πείσει τους επισκόπους να κηρύξουν την εκλογή του πάπα άκυρη (24 Ιανουαρίου 1076). Ο πάπας τον αφόρισε, ο Ερρίκος για να προστατευτεί από τους Σάξονες ευγενείς που ήθελαν να τον δικάσουν πήγε στην Ιταλία. Ο "Δρόμος στην Κανόσα" ήταν επιτυχής, ο Γρηγόριος Ζ΄ τον απήλλαξε τελικά τον Ιανουάριο του 1077. Οι αντίπαλοι ευγενείς στην Γερμανία αγνόησαν την παπική απαλλαγή, εξελέγη νέος διεκδικητής βασιλιάς ο Ροδόλφος του Ράινφελντεν (14 Μαρτίου 1077). Ο πάπας στάθηκε ουδέτερος στην σύγκρουση ανάμεσα στους δύο βασιλείς, ο Ερρίκος Δ΄ συνέχισε να διορίζει τους υψηλόβαθμους κληρικούς με αποτέλεσμα να τον αφορίσει ο πάπας ξανά (7 Μαρτίου 1080). Οι Γερμανοί επίσκοποι έμειναν πιστοί στον Ερρίκο Δ΄ εκλέγοντας νέο αντίπαπα τον Κλήμη Γ΄. Ο Ροδόλφος του Ράινφελντεν τραυματίστηκε θανάσιμα σε μιά μάχη, ο διάδοχος του Χέρμαν του Ζαλμ διατήρησε μόνο την Σαξονία. Ο Ερρίκος Δ΄ ξεκίνησε μια σειρά από στρατιωτικές εκστρατείες στην Ιταλία (1081), ο Κλήμης Γ΄ τον έστεψε αυτοκράτορα στην Ρώμη (1 Απριλίου 1084).\nΟ Χέρμαν του Ζαλμ πέθανε και η Σαξονία πέρασε στα χέρια του Ερρίκου με την υποστήριξη της αριστοκρατίας (1088), προχώρησε σε εκστρατεία στην Ματθίλδη της Κανόσα που ήταν σύμμαχος του πάπα (1089). Η Ματθίλδη έπεισε τον μεγαλύτερο γιο της Κορράδο να επιτεθεί στον Ερρίκο (1093), ο σύμμαχος της Γουέλφος Α΄ της Βαυαρίας εμπόδισε τον Ερρίκο να επιστρέψει στην Γερμανία μέχρι την εποχή που συμφιλιώθηκε μαζί του (1096). Μετά τον θάνατο του Κλήμη Γ΄ ο Ερρίκος Δ΄ δεν υποστήριξε νέους αντίπαπες αλλά ούτε έκλεισε ειρήνη με τον νέο πάπα Πασχάλη Β΄. Ο Ερρίκος Δ΄ ανακήρυξε αυτοκρατορική ειρήνη που κάλυπτε ολόκληρη την Γερμανία (1130), ο μικρότερος γιος του Ερρίκος Ε΄ της Αγίας Ρωμαϊκής Αυτοκρατορίας τον πίεσε να παραιτηθεί (31 Δεκεμβρίου 1105). Οι προσπάθειες του να επιστρέψει στον θρόνο με την βοήθεια αριστοκρατίας από την Λοθαριγγία απέτυχαν, ο Ερρίκος Δ΄ πέθανε από ασθένεια χωρίς να αρθεί ο αφορισμός του από τον πάπα.\nΤο λήμμα σχετίζεται με την Ιουδαϊκή θρησκεία. Ζητήματα σχετικά με εθνικές, ιστορικές και πολιτισμικές όψεις της Ιουδαϊκής ταυτότητας αναφέρονται στο λήμμα Εβραίοι.Ο Ιουδαϊσμός είναι η παραδοσιακή θρησκεία των Εβραίων ανά τον κόσμο με περίπου 15 εκατομμύρια πιστούς το 2006, γεγονός που τον κατατάσσει ως δωδέκατη σε τάξη μεγέθους οργανωμένη τηρούμενη μονοθεϊστική θρησκεία και μία από τις αρχαιότερες θρησκευτικές παραδόσεις που τελούνται στον σύγχρονο κόσμο. Οι αξίες και η ιστορία του εβραϊκού λαού συνιστούν μείζον θεμέλιο άλλων θρησκειών όπως είναι ο Χριστιανισμός, το Ισλάμ, οι Σαμαρίτες και η Πίστη Μπαχάι οι οποίες μαζί με τον Ιουδαϊσμό ανήκουν στην ευρύτερη κατηγορία των Αβρααμικών θρησκειών.\nΕντός του Ιουδαϊσμού υπάρχουν διάφορα ρεύματα, τα περισσότερα εκ των οποίων προέρχονται από τον Ραββινικό Ιουδαϊσμό, ο οποίος δέχεται πως o Θεός αποκάλυψε τους νόμους και τις εντολές του στον Μωϋσή στο Όρος Σινά υπό την μορφή της Γραπτής και της Προφορικής Τορά.\nΑπό ιστορικής πλευράς, αυτός ο ισχυρισμός έχει αμφισβητηθεί εν μέρει ή συνολικά από διάφορες ομάδες όπως οι Σαδδουκαιοι και τον Ελληνιστικό Ιουδαϊσμό κατά την περίοδο του Δεύτερου Ναού, από τους Καραΐτες και Σαββαταίους κατά τον πρώιμο και ύστερο μεσαίωνα\nκαι από τμήματα σύγχρονων μη-Ορθόδοξων ομολογιών. Σύχγρονοι κλάδοι του Ιουδαϊσμού όπως ο Ουμανιστικός Ιουδαϊσμός μπορεί να είναι μη-θεϊστικοί.\nΣήμερα, τα μεγαλύτερα ρεύματα της Εβραϊκής θρησκείας είναι ο Ορθόδοξος Ιουδαϊσμός (Ιουδαϊσμός Χαρεδί και Σύγχρονος Ορθόδοξος Ιουδαϊσμός), ο Συντηρητικός Ιουδαϊσμός και ο Μεταρυθμιστικός Ιουδαϊσμός. Κύριες πηγές διαφοροποίησης μεταξύ αυτών των ομάδων είναι οι προσεγγίσεις τους στον Εβραϊκό νόμο, η αυθεντία της Ραββινικής παράδοσης και η σημασία του Κράτους του Ισραήλ.\nΤο Λαγκαδοχώρι ήταν μικρός ορεινός οικισμός στα Κρούσια όρη, σήμερα ακατοίκητος.\nΟ Ναός του Σολομώντα ή Ναός της Ιερουσαλήμ βρισκόταν στο σημερινό Har HaBayit (όρος του Ναού), στην παλιά πόλη της Ιερουσαλήμ.\nΗ Παλμύρα υπήρξε κατά την αρχαιότητα σημαντική πόλη της κεντρικής Συρίας, κτισμένη σε μία όαση 215 χιλιόμετρα βορειοανατολικά της Δαμασκού και 120 χιλιόμετρα νοτιοδυτικά του Ευφράτη. Για αιώνες ήταν ζωτικός σταθμός για τα καραβάνια που διέσχιζαν τη Συριακή έρημο και ήταν γνωστή ως η «Νύμφη της Ερήμου». Το ελληνικό όνομα «Παλμύρα» αποτελεί μετάφραση του αρχικού αραμαϊκού ονόματος Tadmor, που σημαίνει «φοινίκια πόλη». Η σύγχρονη κωμόπολη, δίπλα στα αρχαία ερείπια ονομάζεται και πάλι Tadmor. Η οικονομία της εξαρτάται από τον τουρισμό. Στη Βίβλο αναφέρεται ως Ταμάρ ή Θεδμόρ ή Θοεδμόρ ενώ στα αραμαϊκά Ταδμόρ ή Ταμμόρ και που λέγεται πως έκτισε ο Βασιλιάς Σολομών ως πόλη σταθμό των καραβανιών μεταξύ Συρίας και Μεσοποταμίας.\nΟ Σολομών Άνσκυ (Solomon Ansky), ψευδώνυμο του Σολομών Ραππαπόρτ (S. Rappaport) ήταν Ρωσο-εβραίος θεατρικός συγγραφέας, που γεννήθηκε στο Τσάσνικ της Λευκορωσίας το 1863, όπου ο πατέρας του ήταν κτηματομεσίτης και η μητέρα του διατηρούσε πανδοχείο.\nΣε ηλικία 16 ετών, ο Άνσκυ έγινε μέλος στο Κίνημα της Χασκάλα (= Διαφωτισμός), που αναπτύχθηκε στο δεύτερο μισό του ΙΗ' αιώνα υπό την επίδραση των θεωριών του Γερμανοεβραίου φιλοσόφου Μωυσή Μέντελσον (Mendelssohn, 1724 - 1786), με σκοπό την πνευματική χειραφέτηση του εβραϊκού λαού και την πολιτιστική επιβίωσή του. 'Ενα από τα αποτελέσματα του Κινήματος αυτού ήταν η ανανέωση του ενδιαφέροντος για συγγραφή έργων με γλωσσικό όργανο τα εβραικά.\nΕμπνεόμενος από μεγάλη πίστη για τον αγρότη και τις τάσεις των Ρώσων διανοούμενων της εποχής του για "πλησίασμα στο λαό", ο Άνσκυ δέχτηκε τα δόγματα του λαϊκίστικου Κινήματος των Ναρόντνικων (ρωσ. Λαϊκών) και πήγε να ζήσει ανάμεσα στους Ρώσους χωρικούς, εργαζόμενος ως πεταλωτής, βιβλιοδέτης και δάσκαλος. Με την προτροπή του Ρώσου συγγραφέα Γκλεμπ Ουσπένσκυ (Uspensky, 1843 - 1903), έφυγε από τη νότια Ρωσία για την Πετρούπολη κι εργάστηκε εκεί γράφοντας για το μηνιαίο περιοδικό των Ναρόντνικων. Αναγκασμένος να εγκαταλείψει τη Ρωσία το 1892, έμεινε για λίγο στη Γερμανία και την Ελβετία, μέχρι να εγκατασταθεί τελικά στο Παρίσι. Έξι χρόνια εργάστηκε εκεί ως γραμματέας του σοσιαλιστή φιλοσόφου Πιότρ Λαβρώφ (1823 - 1900).\nΜέχρι το 1904, ο Άνσκυ έγραψε κυρίως στα ρωσικά. Μετά όμως στράφηκε στη γερμανοεβραϊκή διάλεκτο γίντις (Yiddish), τη λαϊκή γλώσσα των απέραντων ιουδαϊκών κοινοτήτων της κεντροανατολικής Ευρώπης. Επιστρέφοντας στη Ρωσία το 1905, έγραψε λαϊκούς μύθους και ιστορίες από τη ζωή των Εβραίων της Διασποράς, πλουτίζοντας τη γιντιστική λογοτεχνία με τις αξίες της λαϊκής εβραϊκής παράδοσης. Επικεφαλής μάλιστα σε μια εβραϊκή εθνογραφική αποστολή, που είχε χρηματοδοτήσει ο βαρώνος Οράτιος Γκούεντσμπουργκ (1833 - 1909), Ρώσος φιλάνθρωπος και προστάτης των γραμμάτων και των τεχνών, ταξίδεψε από το 1911 ΄εως το 1914 στα χωριά της Βολυνίας και Ποδολίας στην Ουκρανία, συγκεντρώνοντας πολύτιμο παραδοσιακό υλικό.\nΗ πλούσια γνώση της λαϊκής παράδοσης του λαού του ενέπνευσε στον Άνσκυ το αριστουργηματικό έργο του "Ντυμπούκ" (Dybbuk, 1914) - βασισμένο σε μια πανάρχαιη λαϊκή πρόληψη - όπου ο κόσμος της πραγματικότητας συναπαντιέται με το υπερφυσικό στοιχείο. Είναι μια παράξενη ερωτική ιστορία, γεμάτη δύναμη και λυρισμό, που έχει, παρ' όλα τα φυλετικά στοιχεία της, μια παγκόσμια γοητεία. Και αποτελεί αναμφίβολα ένα από τα πιο σπουδαία έργα στο ρεπερτόριο της εβραϊκής θεατρικής σκηνής.\nΤο "Ντυμπούκ" - γραμμένο από τον Άνσκυ στα ρωσικά και τη γλώσσα γίντις - ανέβηκε πρώτα σε γίντις από το Θίασο της Βίλνα (Vilna Troupe) τo 1920 και σε μετάφραση του Ρωσοεβραίου ποιητή Χαγίμ Μπιαλίκ (Bialik, 1873 - 1934) στα εβραϊκά (Hebrew) από το Θέατρο Χαμπίμα (Habimah = Σκηνή)του Βαχτάνγκωφ (Vakhtangov) στη Μόσχα. Ακολούθησε το ανέβασμα του έργου στα γερμανικά, αγγλικά, πολωνικά, ουκρανικά, σουηδικά, βουλγαρικά και γαλλικά. Ο Ιταλός συνθέτης Λουδοβίκος Ρόκκα εμπνεύστηκε από το έργο την ομώνυμη όπερα του "Ντυμπούκ" (1934), ενώ κινηματογραφικές παραγωγές του έργου έγιναν στην Πολωνία το 1938 και στο Ισραήλ το 1968.\nΣτη διάρκεια του Α' Παγκοσμίου Πολέμου, ο Άνσκυ αφιέρωσε τον εαυτό του στο να οργανώνει επιτροπές για την περίθαλψη των Εβραίων θυμάτων πολέμου. Μετά τον πόλεμο μετακινήθηκε στη Βαρσοβία, όπου ανέλαβε να ιδρύσει (1919) μια εβραϊκή εθνογραφική εταιρία. Πέθανε το 1920 στα 57 χρόνια του. Η γιντιστική παραγωγή των έργων του δημοσιεύτηκε μετά το θάνατό του σε 15 τόμους (1920 - 1925) και περιλαμβάνει ποίηση, θεατρικά έργα, διηγήματα, απομνημονεύματα, φοκλορικά κ. ά. Ο Σολομών Άνσκυ, με το λαϊκό και συνάμα ποιητικό έργο του, έδωσε οντότητα στο εβραϊκό θέατρο, το οποίο παίρνει δίχως άλλο μια ταιριαστή θέση στη δραματουργία της εποχής μας.\nΟ Σολομών Παπαδόπουλος (Φάτσα Πόντου, 1890 – Κατερίνη, 28 Δεκεμβρίου 1961) ήταν Δήμαρχος Κατερίνης το δεύτερο μισό της δεκαετίας του '50. Ήταν επίσης επαγγελματίας κινηματογραφιστής (1930-61) και άνοιξε τον πρώτο κινηματογράφο στην Κατερίνη, τα "Διονύσια" (1930).\nΣολομών της Ουγγαρίας\nΟ Σολομών, ουγγρ. Salamon (1053 - 1087) από τον Οίκο των Αρπάντ ήταν βασιλιάς της Ουγγαρίας (1063-74).\nΟ Σολομών Σολωμού (Αμμόχωστος, 1970 - Δερύνεια Αμμοχώστου, 14 Αυγούστου 1996) ήταν Ελληνοκύπριος από το Παραλίμνι που έγινε γνωστός μέσα από τα γεγονότα που οδήγησαν στη βάναυση δολοφονία του από Τούρκους αστυνομικούς την ημέρα της κηδείας του Τάσου Ισαάκ στην Κύπρο.\nΤα χερουβείμ ή χερουβίμ (Εβρ. כרוב, χερούβ στον ενικό) είναι υψηλόβαθμα αγγελικά ή πνευματικά πλάσματα στην υπηρεσία του Θεού.\nΟι πληροφορίες που δίνονται στη Βίβλο είναι ότι:\nα) πρόκειται για αγγελικά πλάσματα, ή αγγελιοφόρους,\nβ) ενήργησαν ως φύλακες του Κήπου της Εδέμ μετά την εκδίωξη του Αδάμ και της Εύας, προασπίζοντας το θεϊκό θέλημα (Γένεση 3:24),\nγ) περιστοιχίζουν τον θρόνο του Θεού, δηλαδή βρίσκονται ενώπιον της παρουσίας του Θεού, έτοιμα να εκπληρώσουν οποιαδήποτε εντολή Του και\nδ) αποτελούν μέρος του ουράνιου άρματος του Θεού (Ιεζεκιήλ 1:5-28· 9:3· 10:1-22· 11:22).Στη σκηνή του μαρτυρίου του αρχαίου Ισραήλ, δυδιάστατες και τρισδιάστατες απεικονίσεις χερουβείμ χρησιμοποιήθηκαν στην εσωτερική διακόσμησή της, ενώ το ίδιο συνέβη και με τη διακόσμηση του Ναού που οικοδόμησε ο Σολομών. (Έξοδος 26:1, 31· 36:8, 35· 1 Βασιλέων 6:29· 7:28, 32, 35, 36· 2 Χρονικών 3:7· Ιεζεκιήλ 41:18–20, 25)\nΣτην Ορθόδοξη Εκκλησία περιγράφονται ως τάγμα ασωμάτων, το οποίο πλαισιώνει τον Θρόνο του Θεού. Ο Διονύσιος ο Αρεοπαγίτης στο έργο του Περί της ουρανίου Ιεραρχίας λέει ότι η Εβραϊκή λέξη "χερουβείμ" ερμηνεύεται στα Ελληνικά σαν "πλήθος γνώσεως" ή "απόσταγμα σοφίας". Γι᾽ αυτό και στην Ορθόδοξη εικονογραφία, τα χερουβείμ εμφανίζονται ως «πολυόμματα», δηλαδή ως αγγελική μορφή περιτριγυρισμένη με πολλά μάτια. Αναφέρονται μάλιστα συχνά ως «πολυόμματα χερουβείμ», σε αντίθεση με τα «εξαπτέρυγα σεραφείμ». Στην ορθόδοξη υμνολογία, είναι γνωστός ο χερουβικός ύμνος (ή απλώς «χερουβικό»), του οποίου το όνομα αναφέρεται στα Χερουβείμ.\n«Και ἀπέστειλεν ὁ βασιλεὺς Σαλωμὼν καὶ ἔλαβε τὸν Χιρὰμ ἐκ Τύρου, υἱὸν γυναικὸς χήρας, καὶ οὗτος ἀπὸ τῆς φυλῆς τῆς Νεφθαλίμ, καὶ ὁ πατὴρ αὐτοῦ ἀνὴρ Τύριος, τέκτων χαλκοῦ καὶ πεπληρωμένος τῆς τέχνης καὶ συνέσεως καὶ ἐπιγνώσεως τοῦ ποιεῖν πᾶν ἔργον ἐν χαλκῷ· καὶ εἰσηνέχθη πρὸς τὸν βασιλέα Σαλωμὼν καὶ ἐποίησε πάντα τὰ ἔργα».Η Νέα Μετάφραση της Ιουδαϊκής Εκδοτικής Εταιρίας της Αμερικής τα αποδίδει ως εξής, με βάση το Μασοριτικό κείμενο:\n«Ο Βασιλιάς Σολομών έστειλε για τον Χιράμ και τον έφερε από την Τύρο. Αυτός ήταν ο γιος μιας χήρας από τη φυλή του Νεφθαλί, και ο πατέρας του ήταν Τύριος, χαλκουργός. Αυτός ήταν προικισμένος με επιδεξιότητα, ευφυία, και ταλέντο στην εκτέλεση κάθε έργου με χαλκό. Αυτός ήρθε στον Βασιλιά Σολομώντα και εκτέλεσε όλη την εργασία του».Η Αγία Γραφή, Μετάφραση από τα Πρωτότυπα Κείμενα τα αποδίδει:\n«Ο βασιλιάς Σολομών έστειλε κι έφερε από την Τύρο έναν τεχνίτη, το Χιράμ, γιο μιας χήρας από τη φυλή Νεφθαλί. Ο πατέρας του ήταν Τύριος, χαλκουργός. Ο ίδιος είχε ιδιαίτερες ικανότητες και αντίληψη και ήξερε να κάνει κατασκευές από χαλκό. Ήρθε, λοιπόν, στο βασιλιά Σολομώντα και του έκανε όλες τις σχετικές εργασίες».Η Μετάφραση Νέου Κόσμου τα αποδίδει ως εξής:\n«Και ο Βασιλιάς Σολομών έστειλε και έφεραν από την Τύρο τον Χιράμ. Αυτός ήταν ο γιος μιας χήρας γυναίκας από τη φυλή του Νεφθαλί και ο πατέρας του ήταν Τύριος, χαλκουργός· και ήταν γεμάτος από τη σοφία και την κατανόηση και τη γνώση που απαιτούνταν για την εκτέλεση κάθε είδους εργασίας με χαλκό. Ήρθε, λοιπόν, στον Βασιλιά Σολομώντα και άρχισε να κάνει όλη την εργασία του».Είναι προφανές με βάση το εβραϊκό κείμενο ότι ο Χιράμ είχε δεχτεί ειδική εκπαίδευση στη μεταλλουργία και ειδικότερα στην χαλκουργία από τον πατέρα του, για τον οποίο γίνεται μια σύντομη αναφορά. Οι ικανότητες του τεχνίτη Χιράμ ήταν τόσο υψηλού επιπέδου ώστε τον απέστειλε ο Τύριος βασιλιάς Χιράμ στον βασιλιά του Ισραήλ Σολομώντα, με τον οποίο είχε αναπτύξει ιδιαίτερα φιλικές σχέσεις.\nΟ βασιλιάς της Τύρου προφανώς αναφερόταν σε αυτόν τον τεχνίτη ως «Χιράμ-αβί» στη ΜΝΚ («Huram Abif», Μεταφρ. Λουθήρου), το οποίο προφανώς αποτελούσε τίτλο, που σημαίνει κατά γράμμα «Χιράμ ο Πατέρας Μου». Αντί του τίτλου οι Ο' μετέφρασαν τον όρο αυτόν ως «Χιρὰμ τὸν πατέρα μου». (2 Χρονικών 2:13) Με αυτή την προσωνυμία ο βασιλιάς δεν εννοούσε ότι ο Χιράμ ήταν ο πραγματικός του πατέρας αλλά, πιθανώς, ότι ήταν ο «σύμβουλος» του βασιλιά ή ο «αρχιτεχνίτης» του. Παρόμοια, η έκφραση «Χιράμ-αβίβ» στη ΜΝΚ («Χιρὰμ», Ο', «Huram Abif», Μεταφρ. Λουθήρου), η οποία σημαίνει κατά γράμμα «Χιράμ ο Πατέρας Του», φαίνεται ότι σημαίνει 'ο Χιράμ είναι ο αρχιτεχνίτης του [δηλ. του βασιλιά]'. (2 Χρονικών 4:16)\nΒασιλείς του Ιούδα


Τα οπίσθια των Βρυξελλών | δημοκρατία\nΕυρωκοινοβούλιο, Στρασβούργο, αργά προχθές βράδυ, ειδική συνεδρίαση για την ΕΛ.ΣΤΑΤ. Στο Λονδίνο συνεδριάζει το υπουργικό συμβούλιο της Μέι για το Brexit. Στην ίδια ολομέλεια του Ευρωκοινοβουλίου η Μέρκελ ξιφούλκησε την προηγούμενη μέρα κατά του Τραμπ για τον ευρωστρατό.\nΣτην Κομισιόν υπάρχει αγωνία για την Ιταλία. Αυτήν ακριβώς την ώρα που «καίγεται το πελεκούδι», λοιπόν, επιλέγουν οι Φιλελεύθεροι, με τη συναίνεση του Ευρωπαϊκού Λαϊκού Κόμματος (για πρώτη φορά), να συγκαλέσουν ειδική συνεδρίαση του Ευρωκοινοβουλίου προκειμένου να συζητήσουν την υπόθεση Γεωργίου. Την υπόθεση της εσκεμμένης παραποίησης του ελλείμματος του 2009. Η «κινητοποίηση» βεβαίως αποτυγχάνει, η αίθουσα είναι άδεια, ψήφισμα δεν εκδίδεται και τον λόγο λαμβάνουν εκπρόσωποι πολιτικών ομάδων και μερικοί Ελληνες ευρωβουλευτές.\nΩ του θαύματος, ευρωβουλευτές από τον ΣΥΡΙΖΑ, τη Ν.Δ. και το Ποτάμι συμφωνούν ότι η κυβέρνηση Καραμανλή «πλαστογράφησε» τα στατιστικά στοιχεία του 2009, τινές εξ αυτών, όπως ο Γιώργος Κύρτσος και ο ανυποψίαστος Μίλτος Κύρκος, εκφράζουν την έντονη συμπάθειά τους στο πρόσωπο του διωκόμενου Ανδρέα Γεωργίου (ο οποίος υφίσταται δικαστικές περιπέτειες στην Ελλάδα). Πολιτικώς το ενδιαφέρον είναι διπλό: Ο ΣΥΡΙΖΑ -που αν πιστέψουμε όσα λέει η πρόεδρος του ΚΙΝ.ΑΛ. Φώφη Γεννηματά προστατεύει τα πεπραγμένα της θητείας Καραμανλή- επιτίθεται στον πρώην πρωθυπουργό. «Οσοι επιχειρούν σήμερα να αξιοποιήσουν τις δικαστικές περιπέτειες που ταλαιπωρούν τον κ. Γεωργίου για να πλήξουν την Ελλάδα, το μόνο που πετυχαίνουν είναι να υπενθυμίζουν τον δημοσιονομικό εκτροχιασμό και τα πλαστά στοιχεία» λέει ο Δημήτρης Παπαδημούλης, προφανώς έπειτα από συνεννόηση με την Αθήνα. Δεν αυτοσχεδιάζει. Περίπατος τα σενάρια περί τρίτης συνιστώσας καραμανλικών στον ΣΥΡΙΖΑ μετά ταύτα.\nΠέραν του ΣΥΡΙΖΑ, όμως, υπάρχει και η Ν.Δ. Πρώτη φορά συμπράττει η Ν.Δ. μέσω του Ευρωπαϊκού Λαϊκού Κόμματος σε αίτημα για τη διεξαγωγή συζήτησης που αφορά κατ’ ουσίαν τη θητεία του επί δωδεκαετία ηγέτη της και επί πενταετία πρωθυπουργού Κώστα Καραμανλή. Και, μάλιστα, εναντίον αυτού. Ενδιαφέρον! Την ώρα που στην Αθήνα ο αντιπρόεδρος του κόμματος Αδωνις Γεωργιάδης υπερασπίζεται τον πρώην πρόεδρο του ΠΑΣΟΚ Κώστα Σημίτη, στις Βρυξέλλες Κύρτσος - Κύρκος (Ν.Δ. - Ποτάμι) μάχονται τον πρώην πρόεδρο της Ν.Δ. Ωραία θα πάμε σε εκλογές!\nΚαι το καλύτερο: Το τείχος προστασίας που επιχειρήθηκε να οικοδομηθεί χάρη του υπόδικου κ. Γεωργίου, ο οποίος έχει καταδικαστεί από την ελληνική Δικαιοσύνη τελεσίδικα για παράβαση καθήκοντος, εγείρεται πότε; Τη στιγμή που επίκειται η συνεδρίαση του αρμόδιου τμήματος του Συμβουλίου Εφετών, το οποίο θα κρίνει τελεσίδικα αν θα παραπεμφθεί στο ακροατήριο για κακούργημα ο υπόδικος κ. Γεωργίου. Με άλλα λόγια, Βρυξέλλες, ευρωομάδες ΕΛΚ, Σοσιαλιστών και Φιλελευθέρων (ο γνωστός Φέρχοφσταντ, που έχει θυμό για τον Καραμανλή επειδή δεν στήριξε την υποψηφιότητά του το 2004 για την προεδρία της Κομισιόν) παρεμβαίνουν ωμά επί εκκρεμούσης δικαστικής διαδικασίας στην Ελλάδα. Ναι! Αυτοί που κατηγορούν την Πολωνία για ωμή παραβίαση του κράτους δικαίου, εκείνοι που τακτικά κατηγορούν τις ελληνικές Αρχές για πρακτικές Πολωνίας, αυτοί, μάλιστα αυτοί, κατέστησαν πιο Πολωνοί και από τους Πολωνούς! Συγχαρητήρια, τους αξίζει εύφημος μνεία για όσα πράττουν εκεί στα ξένα υπέρ της πατρίδος τους.\nΤελευταίο, αλλά όχι έλασσον: Γιατί οι νυσταγμένες Βρυξέλλες κάνουν -έστω αποτυχημένα- τόσο μεγάλη βραδινή κινητοποίηση για έναν συνταξιούχο υπάλληλο του ΔΝΤ; Απάντηση: Μα γιατί αν παραπεμφθεί ο κ. Γεωργίου, στο ακροατήριο θα υποχρεωθεί να μαρτυρήσει από ποιους έπαιρνε εντολές για να αλλοιώσει το έλλειμμα της Ελλάδας. Και αυτό θα «ανατινάξει» Ουάσινγκτον και Βρυξέλλες. Κάποιοι της Eurostat θα παραπεμφθούν στο Ευρωπαϊκό Δικαστήριο.\nΕμείς τις έχουμε τις απαντήσεις, βεβαίως. Και τις δημοσιεύουμε. Μήπως καταλάβει κανείς χριστιανός εκεί στον ΣΥΡΙΖΑ ή στη Ν.Δ. ότι το θέμα δεν αφορά την υστεροφημία του Καραμανλή απλώς, αλλά τη χώρα στο σύνολό της. Αν ομολογήσουν πρέπει να πληρώσουν. Είτε με νέα ρύθμιση του χρέους είτε με αποζημιώσεις -και μάλιστα γενναίες- στη μνήμη εκείνων που έβαλαν τέλος στη ζωή τους μέσα στα Μνημόνια. Θα πρέπει να πληρώσουν για την πενταπλάσια λιτότητα που επέβαλαν στον ελληνικό λαό αν θέλουν να γλιτώσουν τα οπίσθιά τους. Ζητώ συγγνώμη για τη λέξη, αλλά ειλικρινά δεν βρίσκω καταλληλότερη. Αυτή τους αξίζει.


GP Μονακό - Ανάλυση αγώνα: O Ricciardo γράφει ιστορία… | Caroto.gr\nΚύρια σελίδα/ΑΡΘΡΑ/ΑΓΩΝΕΣ/GP Μονακό – Ανάλυση αγώνα: O Ricciardo γράφει ιστορία…\nΚωνσταντίνος Ελευθεριάδης28 Μαΐου 2018\nΟι δρόμοι του Μόντε Κάρλο και της Κονταμίν ανέδειξαν τον νέο τους «Πρίγκιπα» για το 2018 στο πρόσωπο του Daniel Ricciardo…\nΟ Αυστραλός, με μία εμφάνιση που θα συζητείται για καιρό, θριάμβευσε από την αρχή μέχρι το τέλος του αγωνιστικού τριημέρου, κερδίζοντας στην πορεία όχι μόνο τους υπόλοιπους 19 οδηγούς του grid αλλά και κάθε άλλη πιθανή ή απίθανη αντιξοότητα. Στην επιφάνεια, η πορεία του Daniel προς την 7η νίκη της καριέρας του, έμοιαζε σαν τη λογική εξέλιξη μιας εικόνας που είχε αρχίσει να σχηματίζεται ήδη από το FP1. Ένας ταχύτατος και πεπειραμένος οδηγός όπως ο Ricciardo θα ήταν πάντα το φαβορί μέσα στην κομμένη και ραμμένη για το Μονακό Red Bull.\nΩστόσο, με την MGU-K της RB14 να παραδίδει το πνεύμα στον 28ο γύρο, ο Daniel έπρεπε να αξιοποιήσει κάθε ικμάδα της πνευματικής του ισχύος, κάθε… γραμμάριο του ταλέντου του ώστε να υπερπηδήσει τα αμέτρητα εμπόδια που μια τέτοια βλάβη συνεπάγεται στην σύγχρονη «υβριδική εποχή» και να πάρει πρώτος την καρό σημαία. Είναι αυτονόητο πώς δε θα μπορούσε κάποιος άλλος πλην του Ricciardo να είναι ο οδηγός της ημέρας, έπειτα από μια τέτοια επίδοση. Μια επίδοση η οποία ανήκει σε εκείνην την κατηγορία όπου κανείς θα βρει τη νίκη του Senna στο Ιντερλάγκος το 1991 ή την ασύλληπτη δεύτερη θέση του Schumacher στην Βαρκελώνη το 1994. Ποιος είπε ότι οι σημερινοί οδηγοί της F1 δεν μπορούν να μας χαρίσουν στιγμές μεγαλείου;\n«Πράσινα φώτα νιώσε το bite point του συμπλέκτη και στρώσε λίγη γόμα στο κουτί της pole. Φέρε τα Hypersoft στη σωστή θερμοκρασία, ζέστανε τα φρένα σου. Πρόσεξε κάθε λεπτομέρεια του οδοστρώματος, είναι η τελευταία φορά που θα μπορείς να το κάνεις σε αργή κίνηση. Η έξοδος του Casino. Αν είμαι πρώτος εδώ έχω κερδίσει την εκκίνηση. Τα σύννεφα στον ορίζοντα μετά το τούνελ δεν είναι και πολύ ενθαρρυντικά, κάποιοι μιλούσαν για βροχή στη μέση του αγώνα. Έχουμε δρόμο, συγκεντρώσου στην εκκίνηση, δοκίμασε την πρώτη ταχύτητα… Πρέπει να κάθομαι στην θέση μου εδώ και έναν αιώνα, οι θερμοκρασίες ανεβαίνουν στην PU, τι κάνει ο Max; Πρώτο κόκκινο φως, κράτα τους μοχλούς του συμπλέκτη, ανέβασε στροφές. Έσβησαν, άφησε τον πρώτο μοχλό, νιώσε την πρόσφυση των ελαστικών, άσε και τον δεύτερο. Ο Seb ήρθε κοντά αλλά θα στρίψω πρώτος στην Ste Devote. Όλα καλά μέχρις εδώ».\nΕνώ στην κορυφή οι πρωτοπόροι κρατούσαν τις θέσεις τους, ο Max Verstappen είχε ήδη προσπεράσει τις δύο Haas πριν την πρώτη στροφή και μέχρι το τέλος του 7ου γύρου θα ξεπερνούσε και τους Ericsson-Stroll στην Mirabeau και στην έξοδο του τούνελ αντίστοιχα. Οι Williams και Haas είχαν ένα τραγικό τριήμερο με τον Sirotkin να ήταν ο μόνος από τους τέσσερεις οδηγούς τους που είχε καταφέρει να διασωθεί το Σάββατο με μια φανταστική εμφάνιση. Η Williams, όμως είχε ήδη μεριμνήσει ώστε και ο δεύτερος οδηγός της να μην έχει καμία ελπίδα διάκρισης στο Πριγκιπάτο.\nΟι μηχανικοί του Sirotkin δεν είχαν περάσει και τα 4 ελαστικά στην FW41 του Ρώσου πριν το σήμα των 3 λεπτών. Ποινή Stop and Go 10 δευτερολέπτων στον 8ο γύρο και παρέα με τον Stroll και τα κλαταρισμένα εμπρός αριστερά ελαστικά του στην ουρά της κατάταξης. Ο Καναδός είχε μάλιστα και επαφή με τον Hartley στην εκκίνηση ενώ θα περνούσε το υπόλοιπο απόγευμα γκρινιάζοντας στο team-radio επειδή συνέχιζε να τρέχει σε έναν αγώνα που δεν είχε ελπίδα για κάποιο καλό αποτέλεσμα. Μικρό το κακό, έχει σίγουρα την άνεση να προμηθευτεί κάποιον αναπαυτικό καναπέ και να κάτσει στο σπίτι του.\nMonaco Grand Prix – #Seb5 comments on the race. #MonacoGP #ForzaFerrari https://t.co/NdXM6hnlVs\n«Δέκα γύροι συμπληρώθηκαν, πάμε καλά. Ο Seb είναι κοντά αλλά κάνω συντήρηση ελαστικών. Σίγουρα μπορώ να πάω μακρύτερα από εκείνον με τα Hypersoft. Ο Lewis δεν φαίνεται καν στο βάθος.» Δέκατος τρίτος γύρος, μήνυμα από τον μηχανικό αγώνα του Daniel, Simon Rennie: «Πρόσεξε κάποια θραύσματα στην στροφή 6. Ο Lewis είναι στα pits και φόρεσε Ultrasoft». «Πάει ο πρώτος, έχω να ανησυχώ μόνο για την Ferrari τελικά, ας ανεβάσω το ρυθμό λίγο». Τρεις γύρους αργότερα μπαίνει στα pits και ο Vettel μην μπορώντας να κρατήσει τα ελαστικά του ενώ κυνηγάει την Red Bull. «Πίεσε τώρα φίλε και box, box, box» φτάνει στα αυτιά του Daniel. «Ήρθε η ώρα. Αν όλα πάνε καλά κρατάμε τον αγώνα στα χέρια μας. Βάλε τον περιοριστή, πρόσεξε να σταματήσεις στα σημάδια του box. Τέλεια. Έφυγες, το pit stop ήταν άψογο, προσοχή μην πατήσεις την κίτρινη γραμμή στην έξοδο. Να ο Seb πίσω στο βάθος, μόλις έστριψε στην Ste Devote, για να δούμε αν θα μου δημιουργήσει προβλήματα με τα Ultrasoft…»\nΣτον ίδιο γύρο με τον πρωτοπόρο είχαν σταματήσει και οι Raikkonen-Bottas περνώντας στα Ultrasoft και Supersoft αντίστοιχα. Δε θα χρειάζονταν πολλοί γύροι για να γίνει αντιληπτό ότι η επιλογή της Mercedes για τον Valtteri ήταν η ενδεδειγμένη με τον Φιλανδό (ο οποίος φορούσε και κράνος-αφιέρωμα στον ήρωα του και νικητή πριν 20 χρόνια στους ίδιους δρόμους, Mika Hakkinen) να κλείνει αμέσως τη διαφορά από τον Kimi. Οι δύο συμπατριώτες θα συνέχιζαν έτσι μέχρι την καρό σημαία με τον Kimi να μην μπορεί να πλησιάσει τον Hamilton και τον Valtteri να μην μπορεί να περάσει τη Ferrari παρά τον ανώτερο ρυθμό του με τα Supersoft.\nAlonso says #MonacoGP “probably the most boring F1 race ever” #F1 https://t.co/NX2tjOJUKW\n— Motorsport.com (@Motorsport) May 27, 2018\nΜέχρι τον 26ο γύρο ο Hamilton είχε ήδη αρχίσει να απογοητεύεται από την γρήγορη φθορά και των Ultrasoft στην W09 και ρώτησε εάν υπάρχει πιθανότητα και για δεύτερο pit stop. «Δεν προβλέπεται Lewis, όλοι οι πρωτοπόροι βρίσκεστε στο ίδιο καράβι αυτήν την στιγμή. Δεν μπορούμε να δώσουμε θέση για καλύτερους χρόνους» ήταν η απάντηση του Peter Bonnington από τον ασύρματο, στην οποία θα συμπληρώναμε: «Θυμάσαι το 2015;». Έπρεπε να αποδεχτεί ότι αυτός θα ήταν ένας από εκείνους τους βαρετούς αγώνες στους οποίους θα οδηγούσε επιφυλακτικά με την ελπίδα να γίνει κάποιο από τα διόλου σπάνια ατυχήματα του Μονακό, όταν η σωματική και η πνευματική κούραση τόσων γύρων σωρεύονται στους πιο άπειρους πιλότους και τους οδηγούν σε λανθασμένες αποφάσεις, φέρνοντας το Safety Car. Ή απλώς ότι οι δύο οδηγοί μπροστά του θα αντιμετώπιζαν κάποιο πρόβλημα. Παραδόξως, κάποιο τρόπο θα συνέβαιναν και τα δύο σενάρια μέχρι την καρό σημαία. Το δεύτερο, μάλιστα, απείχε μόλις λίγους γύρους από την πραγμάτωσή του.\n28ος γύρος και ο Daniel Ricciardo, επικεφαλής, ανηφορίζει στην Beau Rivage όταν ξαφνικά αισθάνεται την RB14 απρόθυμη να συνεχίσει να επιταχύνει με τον ίδιο ρυθμό. «Δεν μπορεί να συμβαίνει αυτό τώρα. Team Radio» Ακούγεται ψύχραιμος αλλά είναι φανερό ότι συγκρατείται με δυσκολία: «Χάνω ισχύ». Η απάντηση από τον Rennie δεν αργεί: «Fail 1. Δοκίμασε να το διαχειριστείς αν μπορείς». Αυτό που είχε συμβεί ήταν ότι η MGU-K σταμάτησε να λειτουργεί στο μονοθέσιο του Ricciardo δημιουργώντας ένα σωρό από άλλα παράπλευρα προβλήματα. Δεν ήταν μόνο οι 160 ίπποι που είχαν χαθεί από την PU της Renault.\nΚάτι τέτοιο, στο Μονακό ειδικά, θα ήταν σχετικά διαχειρίσιμο από έναν τόσο έμπειρο πιλότο. Το χειρότερο ήταν ότι έχανε το μεγαλύτερο μέρος από το φρενάρισμα του πίσω άξονα το οποίο θα έπρεπε να γίνεται πλεόν αποκλειστικά μέσω του κινητήρα αλλά και ένα σημαντικό κομμάτι ενέργειας που προοριζόταν για την μπαταρία. Και όλα αυτά συνιστούσαν την αισιόδοξη πρόβλεψη, καθώς το πιθανότερο ήταν να υπάρξει και βλάβη λόγω της πέραν του φυσιολογικού επιβάρυνσης σε κάποιο από τα υπόλοιπα στοιχεία της PU που θα οδηγούσε σε οριστική εγκατάλειψη.\nΣτο pit wall της Red Bull έχει σημάνει συναγερμός. Οι μηχανικοί της μονάδος ισχύος από το στρατηγείο της ομάδας στο Μίλτον Κέινς συστήνουν στον Christian Horner να αποσύρουν το μονοθέσιο για να σώσουν τα υπόλοιπα στοιχεία της PU. Αλλά ο Horner δεν ενδίδει. «Θα εγκαταλείψουμε μόνο όταν βγει μπλε καπνός από το μονοθέσιο. Δεν παρατάς έτσι το Μονακό». Την ίδια στιγμή μάλλον πρέπει να έβγαινε καπνός από τα αυτιά του Ricciardo ο οποίος πάλευε να προσαρμόσει το οδηγικό του στυλ στα νέα δεδομένα ώστε να μην χειροτερέψει η κατάσταση, να αποφύγει τις μπαριέρες (αλίμονο!) και να κρατήσει τον Vettel πίσω του. Άλλαξε την σχέση πέδησης προς τα εμπρός, επέλεξε ειδική ρύθμιση ώστε όλη η ενέργεια να μαζεύεται από την MGU-H- για αυτό και το πίσω φως άναβε κυρίως στις εξόδους των στροφών- και δεν ξεπέρασε ποτέ μέχρι την καρό σημαία την 6η σχέση στο κιβώτιο. Ρώτησε και πάλι τον Rennie αν είναι κάτι που μπορεί να φτιάξει αλλά η απάντηση δεν σήκωνε δεύτερη ερώτηση: «Λυπάμαι φίλε, είναι κάτι που θα πρέπει να ανεχτείς μέχρι το τέλος. Συνέχισε έτσι, τα πας πολύ καλά».\n5/27/18: Bella Hadid at F1 Grand Prix of Monaco in Monte Carlo. https://t.co/9uEiW6e0TM pic.twitter.com/svWoHSQVyd\n— Bella Hadid Daily (@BellaHadidDaily) May 27, 2018\nΟ Vettel έκλεισε την διαφορά αμέσως αλλά δεν μπορούσε να επιτεθεί με αξιώσεις στην RB14. Τα ελαστικά δεν του έδιναν την απαραίτητη αυτοπεποίθηση και η επιπλέον ιπποδύναμη στο Μονακό δεν σου εξασφαλίζει προσπέρασμα όπως έχουν ανακαλύψει τόσοι άλλοι πιλότοι από καταβολής θεσμού. Επιπλέον, έχοντας και τον Hamilton πίσω του να παλεύει με τα Pirelli, ίσως θεώρησε ότι δεν άξιζε το ρίσκο σε έναν αγώνα όπου τα marbles να καιροφυλαχτούν σε κάθε εκατοστό της πίστας. Σύντομα η Ferrari θα σημείωνε απλώς πανομοιότυπους χρόνους με την Red Bull. Στο κόκπιτ της RB14 ο Daniel είχε τον πλήρη έλεγχο πια με του ανθρώπους της ομάδας του να τον εμψυχώνουν συνεχώς μιας και δεν μπορούσαν να το βοηθήσουν με κάποιον άλλον τρόπο.\nΜε την κατάσταση παγιωμένη μπροστά, οι αλλαγές που συνέβησαν αφορούσαν κυρίως στους συνδυασμούς πίσω από τον πολύ καλό σε όλο το τριήμερο Ocon που ήταν ακλόνητος στην 6η θέση από την εκκίνηση. Είχαμε το οδηγικό ρεσιτάλ του Gasly (μετά τον Ricciardo ήταν αυτός που ξεχώρισε) ο οποίος κατάφερε να βγάλει 41 γύρους- υπολογίζονται και εκείνοι του Q2- με τα Hypersoft και την πολύ ευέλικτη Toro Rosso, όταν οι περισσότεροι τα είχαν αλλάξει πριν τον 20ο γύρο. Περνώντας στα Supersoft συνέχισε να πετάει κατακτώντας μια εκπληκτική 7η θέση. Ο Hulkenberg ανέκαμψε στην 8η θέση μετά από τις άσχημες κατατακτήριες χθες, ενώ ο Perez είχε ένα καταστροφικό pit stop που του στέρησε έναν σίγουρο τερματισμό στους βαθμούς. Ο Verstappen τερμάτισε τελικά 9ος – σημειώνοντας και τον ταχύτερο γύρο με 1:14.260 που αποτελεί και νέο ρεκόρ- έπειτα από πολλά όμορφα προσπεράσματα με κορυφαίο εκείνο επί του 10ου σήμερα Sainz στο σικέιν του τούνελ· εκεί όπου στον 71ο γύρο είχαμε ένα συμβάν που παραλίγο να αλλάξει τη ροή του αγώνα.\nΟ Charles Leclerc λόγω βλάβης στο σύστημα πέδησης έχασε το φρενάρισμα για τη Nouvelle Chicane. Και πάλι, όπως και το Σάββατο, η αντίδρασή του ήταν εντυπωσιακά ψύχραιμη, προσπαθώντας σε κλάσματα του δευτερολέπτου να φρενάρει με τον κινητήρα ενώ ακουμπούσε προοδευτικά τις μπαριέρες στα δεξιά του για να τον βοηθήσουν περεταίρω στην επιβράδυνση. Και πάλι, όμως, το θύμα θα ήταν ο Hartley με τον Μονεγάσκο να χτυπάει το πίσω μέρος της Toro Rosso στέλνοντας και τους δύο εκτός αγώνα. Χάρη στη διαύγεια του Charles τα θραύσματα δεν ήταν τόσο πολλά (μάλλον θα του το χρωστάει ο Daniel αυτό) και έτσι είχαμε μόνο Virtual Safety Car για τρεις γύρους. Οι αντίπαλοι του Ricciardo είχαν ήδη πετάξει λευκή πετσέτα.\nΠέντε γύροι για την καρό σημαία. «Θα αντέξεις 10 χιλιόμετρα ακόμη, είμαστε τόσο κοντά. O Seb έχει περισσότερη ισχύ αλλά έχουμε και μια McLaren ανάμεσά μας. Προς το παρόν είμαι ασφαλής. Πράσινη σημαία. Δεν το χάνουμε σήμερα, τα ελαστικά έχουν ακόμη ζωή και ο Seb δε φαίνεται πουθενά. Μήπως έχει κι αυτός πρόβλημα; Τελευταίος γύρος. Ήρθε η ώρα». Βγήκε για τελευταία φορά από την Rascasse και πριν την Anthony Noghes σήκωσε τη γροθιά του. Κανείς δεν μπορούσε να του στερήσει φέτος το Μονακό, ούτε καν το ίδιο του το μονοθέσιο. Έπεσε η καρό σημαία και σημείωσε την 7η νίκη στην Formula 1. Την πιο δύσκολη, την πιο διάσημη και ίσως και την πιο γλυκιά όσες νίκες ακόμη και αν ακολουθήσουν. Daniel Ricciardo νικητής στο Grand Prix του Μονακό… Επόμενος αγώνας στις 10 Ιουνίου το βράδυ στον Καναδά, δείτε εδώ την βαθμολογία στο πρωτάθλημα.\nΟ/Η Anestis1988 λέει:\n28 Μαΐου 2018 στις 11:45\nΩραία κείμενο! Ελπίζω με την αναβάθμιση του PU της Renault που προβλέπεται για τον GP του Καναδά να δώσει επιπλέον ισχύ μήπως και δούμε ακόμα καλύτερο και ανταγωνιστικότερο πρωτάθλημα. Θα βοηθήσει σίγουρα και την McLaren


ΑΘΛΗΤΙΚΟΙ ΨΙΘΥΡΟΙ: Ο Πογιέτ και το μαχητικό πνεύμα της Σάντερλαντ!!\nΟι «Μαύρες Γάτες» αγρίεψαν. Έδειξαν τα δόντια τους σε Μάντστεστερ Σίτι, Τσέλσι και Μάντσεστερ Γιουνάιτεντ και ο Θάνος Σαρρής γράφει για τη συγκλονιστική αντεπίθεση της ομάδας του Γκουστάβο Πογιέτ.\n«Υπάρχει μια αφοσίωση στους παίκτες να πετύχουν κάτι ιδιαίτερο. Η πίστη, η αφοσίωση το μαχητικό πνεύμα, αυτά τα στοιχεία που ο κόσμος θεωρεί δεδομένα, τους βοηθούν να συνεχίσουν να αγωνίζονται και να το πιστεύουν. Μπορείτε να πείτε ότι έχουν μεγάλα... cojones. Το χρειάζεσαι κι αυτό». Τάδε έφη Γκουστάβο Πογιέτ. Ο 46χρονος τεχνικός δείχνει ότι γνωρίζει πλέον καλά πως να διαχειριστεί την ψυχολογία των παικτών του. Σε μια σεζόν με πολλά ups and downs ο πρώην τεχνικός της Μπράιτον κλήθηκε να αντικαταστήσει τον αλλοπρόσαλλο Πάολο Ντι Κάνιο και να σώσει τη χρονιά, σε μια ομάδα που άλλαξε πολύ το καλοκαίρι. Στο πρώτο ματς έχασε με 4-0 από τη Σουόνσι, καταλαβαίνοντας ότι τα πράγματα δεν θα είναι εύκολα.\nΗ ομάδα του έδειξε να βρίσκει ρυθμό τον Ιανουάριο, αλλά μετά το πρώτο μισό του Φεβρουαρίου, ξεκίνησε μια πορεία απευθείας για την Τσάμπιονσιπ. Δέκα παιχνίδια χωρίς νίκη. Συντριβή από την Τότεναμ, εντός έδρας ήττα με την Έβερτον. Και ξαφνικά, εκεί που το δύσκολο πρόγραμμα έκανε πολλούς να θεωρούν τις «Μαύρες Γάτες» υποβιβασμένες, ξεκίνησε η αντεπίθεση. Ισοπαλία μέσα στο Etihad με τη Μάντσεστερ Σίτι. Νίκη με την Τσέλσι και τη Μάντσεστερ Γιουνάιτεντ. Η πρώτη στο Ολντ Τράφορντ μετά από 46 χρόνια. Και ενδιάμεσα, ο θρίαμβος με 4-0 επί της Κάρντιφ. Με στρωτό ποδόσφαιρο πρωτοβουλίας, κατοχή και μια θετική αύρα να περνάει από την κερκίδα στους παίκτες. Την ίδια κερκίδα που τους έκανε να τρέμουν από το άγχος, να κάνουν λάθος στις απλές πάσες και να φοβούνται να κρατήσουν μπάλα.\nΤι άλλαξε όμως ο Ουρουγουανός προπονητής; Δεν μιλάμε για μία περίπτωση υπηρεσιακού που μόνο και μόνο η άφιξή του μπορεί να φέρει το κλικ που χρειάζεται στην ψυχολογία και να κάνει κάποιες νίκες. Αρχικά, κατέληξε σε έναν κορμό. Ήταν πολλές οι δοκιμές τόσο στις τακτικές όσο και στα πρόσωπα. Αδυνατούσε να καταλήξει και αυτό δεν βοηθούσε και τους ποδοσφαιριστές να πατήσουν γερά στα πόδια τους. Στα τελευταία παιχνίδια αυτό δεν συμβαίνει πλέον. «Στήριξε» την ομάδα σε στερεά θεμέλια. Τον έμπειρο Μπράουν στην άμυνα. Τον Λι Κάτερμολ ως αμυντικό χαφ, που όποτε πήγαινε να βρει ρυθμό έμενε εκτός από τραυματισμούς ή τιμωρίες. Και φυσικά τον Γουίκαμ στην επίθεση. Η απελευθέρωση του 21χρονου στράικερ αποτελεί έναν από τους βασικούς λόγους της βελτίωσης ολόκληρης της ομάδας. Ο καλύτερος παίκτης της Πρέμιερ Λιγκ για το μήνα Απρίλιο είχε να σηκώσει το βάρος των οκτώ εκατομμυρίων λιρών που η ομάδα έδωσε για την απόκτησή του.\nΟ Γουίκαμ απέναντι στην Κάρντιφ\nΟι δανεισμοί σε Σέφιλιντ Γουένσντεϊ και Λιντς του έδειχναν ότι δεν χωράει στην 11άδα. Μετά τον τραυματισμό του Φλέτσερ και το ντεφορμάρισμα του Άλτιντορ, κλήθηκε στα τέλη Μαρτίου εσπευσμένα για να βοηθήσει. Από τότε, ζει ένα όνειρο . Ξεκίνησε με δύο γκολ επί της Σίτι. Σκόραρε με την Τσέλσι και έβαλε δύο ακόμα στο παιχνίδι με την Κάρντιφ. Κάποιοι κάνουν ήδη λόγο για τον Σίρερ της Σάντερλαντ... Η σκληρή δουλειά του επιτέλους αποδίδει και πλέον νιώθει και την εμπιστοσύνη που τόσο του έλειπε στο υπόλοιπο της χρονιάς. Η ψυχολογία του έχει αλλάξει εντελώς και έχει δέσει στο υπόλοιπο παιχνίδι των Μάκεμ.\nΔεν ήταν μόνο τα άτομα και οι τακτικές. Ο Πογιέτ κατάφερε επιτέλους να εφαρμόσει τη δική του λογική για την ανάπτυξη και το πάσινγκ γκέιμ της ομάδας. Το γρήγορο τρανζίσιον είχε γίνει κάτι σαν αυτοσκοπός. Με την κερκίδα να μεταφέρει έξτρα πίεση, η Σάντερλαντ έψαχνε το γρήγορο ποδόσφαιρο, υποπίπτοντας συχνά στο εύκολο λάθος. Ο Ουρουγουανός αυτό κατάφερε να το αλλάξει. Έφερε ηρεμία και υπομονή. Το να βγει γρήγορα η μπάλα μπροστά παραμένει προτεραιότητα, αλλά ο Πογιέτ απενοχοποίησε την κυκλοφορία και το πιο αργό τέμπο. Στη φάση του δοκαριού του Μπορίνι απέναντι στη Μάντσεστερ Γιουνάιτεντ προηγήθηκαν 28 πάσες! Δεν παίζει βαρετό ποδόσφαιρο, ούτε είναι της λογικής «ο σκοπός αγιάζει τα μέσα». Αλλά δεν τρέχει και τίποτα αν για ένα διάστημα χτίσει υπομονετικά το παιχνίδι με κατοχή και πάσες. Αλλαγή στην ανάπτυξη και το πάσινγκ γκέιμ, συγκεκριμένοι παίκτες και τακτικές, λοιπόν. Και προσαρμοστικότητα. Το 4-3-3 που γίνεται εύκολα 4-1-4-1 ανάλογα με τον αντίπαλο και τις κινήσεις των Τζόνσον και του εξαιρετικού Μπορίνι στα «φτερά».\nOι συνολικές πάσες στο ματς με την Τσέλσι\nΑς πάρουμε το παιχνίδι με τη Γιουνάιτεντ. Ο Πογιέτ διάβασε εξαιρετικά την τακτική του Γκιγκς. Ο Μάτα έπεσε πάνω στον Κάτερμολ, ο οποίος σε ρόλο anchorman είχε συγκεκριμένες αρμοδιότητες και τα κατάφερε εξαιρετικά με τις βοήθειες. Το παιχνίδι των «Διαβόλων» άνοιγε στα πλάγια, όπου όμως οι μπακ κατάφεραν να αντέξουν και να κλείσουν τους διαδρόμους. Μπράουν και Ο' Σι δεν δυσκολεύτηκαν να οχυρώσουν την περιοχή από τις σέντρες και να εξουδετερώσουν όλες τις απειλές. Όλα καλά μέχρι εδώ. Ο Γκους όμως δεν αρκέστηκε στο ... να παρκάρει το πούλμαν μπροστά από την εστία του Μανόνε. Σύμφωνοι, η Γιουνάτειτν είχε το 64.1% της κατοχής. Είχει 490 ολοκληρωμένες πάσες και 17 συνολικά σουτ. Αλλά οι «Μαύρες Γάτες» βρήκαν γκολ, σε μία φάση που η άμυνα της Γιουνάιτεντ έδειξε αφέλεια. Έβγαλαν δοκάρια με τον Τζιακερίνι και τον Μπορίνι. Και διαχειρίστηκσν άψογα το ματς.\nΟι απομακρύνσεις με το κεφάλι στο ματς με τη Γιουνάιτεντ. Όλες επιτυχημένες\nΚαι όλα αυτά, με μια 11άδα από την οποία οι πέντε παίκτες είναι στον «αέρα» για του χρόνου. Το συμβόλαιο του Βεργίνι λήγει, ο Μάρκος Αντόνιο επιστρέφει στη Φιορεντίνα και ο Μπορίνι στη Λίβερπουλ. Ο Λάρσον και ο Κόλμπακ είναι επίσης χωρίς συμβόλαια. Τουλάχιστον προς το παρόν. Το απίθανο φινάλε της Σάντερλαντ έχει αλλάξει και τη διάθεση του κόσμου. Το Stadium of Light επηρεάζει τους ποδοσφαιριστές και οι υψηλές απαιτήσεις αποτελούσαν μια καλοστημένη παγίδα. Στο ματς με την Κάρντιφ, όπου η αύρα του κόσμου ήταν τελείως διαφορετική, σε συνδυασμό με την αλλαγμένη ψυχολογία από τα θετικά αποτελέσματα, η ομάδα «δάγκωνε». Η εμπιστοσύνη πλέον που έχουν στα πόδια τους οι παίκτες και η αφοσίωση δεν έχουν καμία σχέση με πριν. Παρότι κάποιοι δεν ξέρουν που θα βρίσκονται του χρόνου. Ο Πογιέτ κατάφερε να αναδείξει τις προσωπικότητες των παικτών του και να εμφυσήσει τη νοοτροπία του. Και του χρόνου, αν η ομάδα ολοκληρώσει την αντεπίθεση και σωθεί, θα «χτίσει» σε αυτά τα θεμέλια. Έστω κι αν χρειαστεί να αλλάξει ποδοσφαιριστές...


"ΟΜΑΔΑ 21" ΜΑΚΕΔΟΝΙΑΣ - ΘΡΑΚΗΣ ΚΙΝΗΣΗ ΠΑΤΡΙΩΤΙΚΗΣ ΑΦΥΠΝΙΣΗΣ : ΕΟΡΤΗ ΤΩΝ ΕΝΟΠΛΩΝ ΔΥΝΑΜΕΩΝ: 21 ΝΟΕΜΒΡΙΟΥ\nΗ Πατρίδα ξεπερνάει το κατώφλι της ιερότητας και εισέρχεται στην αγιότητα, «…απάντων τιμιώτερον και αγιότερον …εστί η πατρίς..» (Σωκράτης). Κρυσταλλώνεται στην ιστορική διαδρομή και εκφράζει το ευαγές μέλλον των επόμενων γενεών.\nΟι γενεές δεν χωρίζονται μεταξύ τους. Η καθεμιά φέρνει μέσα της όλες τις προηγούμενες και τις επόμενες. Έτσι πλάθονται πολίτες, οι οποίοι δημιουργούν Πατρίδα ευυπόληπτη και αξιοπρεπή. Όχι απομονωμένη και τυφλή! Αλλά Πατρίδα σεβαστή στους άλλους, που σημαίνει σεβαστή πρώτα σε εμάς. Τέτοια, όμως, Πατρίδα δημιουργούν οι σωστοί πολίτες, που αντίστοιχα πλάθονται με τη δοκιμασμένη ολιστική παιδεία.\nΤο αίσθημα ασφάλειας είναι το πρώτιστο και το ισχυρότερο που βιώνει κάθε έμβιο ον. Γιατί η βασική προϋπόθεση της ζωής είναι η εξασφάλιση της ύπαρξής της. Η ακεραιότητα της Πατρίδας μας, συνιστά το πρώτιστο καθήκον των Ενόπλων Δυνάμεων. Είναι, όμως, και μια υποχρέωση προσωποπαγής για τον καθένα μας, που ζει και απολαμβάνει τα αγαθά της ζωής στη Χώρα μας. Γι’ αυτό η στρατιωτική θητεία δεν εξαγοράζεται, πλην αδήριτης, προσωπικής ανικανότητας.\nΌσο πιο πολύπλευρη είναι η πνευματική καλλιέργεια τόσο πιο γόνιμη καθίσταται η εξειδικευμένη εκπαίδευση. Αυτή η ολιστική παιδεία καλλιεργείται στα Παραγωγικά Στρατιωτικά Σχολεία και αφορά σε όλο το φάσμα του ανθρώπινου γίγνεσθαι: γνωστικό, θυμικό(φρόνημα) και ηθική συγκρότηση, τα οποία εξελίσσονται δια βίου. Είναι η ανδραγωγία ηγητόρων, οι οποίοι θα κληθούν, εάν απαιτηθεί, να οδηγήσουν τους νέους μας στη μάχη και ακόμη στην αυτοθυσία.\nΠρώτιστη ενέργεια του Πρώτου Κυβερνήτη της Νεότερης Ελλάδας Καποδίστρια, για να δώσει ελπίδα ζωής και μέλλον στην καθημαγμένη Πατρίδα, ήταν να ιδρύσει τη Σχολή Παραγωγής Αξιωματικών που θα δομούσε προσωπικότητες με προσόντα να οδηγήσουν τους νέους στην αγάπη για την Πατρίδα τους. Τους ονόμασε «Ευέλπιδες», ήτοι «καλές ελπίδες» του Έθνους, γιατί αυτοί θα δομούσαν τα υπεύθυνα μέλη της Κοινωνίας. Αυτή είναι η αποστολή της Σχολής Ευελπίδων, όπως και όλων των Στρατιωτικών Σχολών, και δεν έχει αλλάξει, ούτε μπορεί να αλλάξει ποτέ στο μέλλον. Η αειφόρος ρήτρα: «άρχεσθαι μαθών άρχειν επιστήσει» είναι στην ουσία της η «πνευματική ατμομηχανή» της εθνικής ανδραγωγίας των νέων μας για καταστούν ικανοί να φέρουν όπλα και να επωμισθούν την ευθύνη της ακεραιότητας της Πατρίδας μας.\nΔεν μεταλλάσσεται δια μαγείας ο άνθρωπος σε αγωνιστή πολέμου. Πρέπει να καταστεί πρώτα αγωνιστής της ζωής. Να αντιμετωπίζει τα προβλήματα που πάντα απρόοπτα έρχονται και δεν μπορεί να τον απαλλάξει από αυτά κανένας άλλος, εάν και ο ίδιος δεν καταβάλει την προσπάθεια, που του ανήκει. Τέτοιους ευσυνείδητους πολίτες απαιτεί η ευνομούμενη Δημοκρατία\nΗ ακεραιότητα της Πατρίδας διασφαλίζεται με τη φιλοπατρία ολόκληρου του λαού. Μια ανυπέρβλητη δύναμη για ζωή, που τον εξοπλίζει με αρετές, πιστεύω, φιλότητα, ελπίδα, μελλοντική προσδοκία! Μια αγάπη για κάτι το ιερό και άγιο, την Πατρίδα. Τότε το καλό της Πατρίδας, συνιστά υπόθεση του καθενός μας και η ατομική μας ελευθερία υπόθεση όλων. Αυτό το πιστεύω πρέπει να έχει και ένας πολίτης άξιος να ζει σε μια δημιουργική Δημοκρατία. Γι’ αυτό ακριβώς τον λόγο διατεινόμαστε ότι η στρατιωτική θητεία συνιστά διαχρονική δημοκρατική αξία.\nΤο Στράτευμα συνιστά και θα συνιστά και στο μέλλον το πρότυπο εύρυθμου, αποδοτικού και δημιουργικού πολύτροπου Φορέα της Πατρίδας μας. Η συνοχή του ερείδεται στην ενσυνείδητη πειθαρχία. Ήτοι στο ιδανικό σημείο της χρυσής αναλογικής σύνθεσης, ως μέτρον άριστο, μεταξύ της αυθαιρεσίας και της καθυπόταξης. Οι Ένοπλες Δυνάμεις με την ευέλικτη δομή και την αρμοστικότητα στις απαιτήσεις του διαρκώς εξελισσόμενου περιβάλλοντος συνιστούν το πρότυπο παράδειγμα εύρυθμου «ζωντανού οργανισμού», που δημιουργεί συνθήκες ικανοποιητικές στο προσωπικό του, αλλά και από τον οποίο αναδύεται υψηλός βαθμός εμπιστοσύνης για όλο τον Λαό.\nΗ έννοια της φιλοπατρίας, την οποία οι πρόγονοί μας θεωρούσαν, ως ύπατη αρετή, σήμερα μεταλλάχθηκε και κακοποιήθηκε. Είναι απόλυτη ανάγκη να προβούμε σε μια Πανελλήνια εθνική εγρήγορση. Να ορθώσουμε το πνευματικό ανάστημα της Αιώνιας Ελλάδας. Η Ελληνική Φυλή στέκεται στην ύπατη βαθμίδα, γιατί είναι η κοιτίδα και η μητέρα παντός πολιτισμού. «Όποιος σκέπτεται σήμερα, σκέπτεται ελληνικά, έστω κι αν δεν το υποπτεύεται» (Romilly). Δεν αμφισβητείται από κανέναν ότι οι Πρόγονοί μας υπήρξαν οι φωτοδότες της Οικουμένης, στη σκέψη και τον ανθρωπισμό.\nΕμείς, όμως, νιώθουμε ότι είμαστε γνήσιοι απόγονοί τους; Όχι, μόνον στα λόγια, αλλά και στην ουσία μας; Η γλώσσα μας, η Παιδεία μας, η Σκέψη μας έχουν τα στοιχεία της αδιάλειπτης συνέχειας της καταγωγής μας, όπως αυτά μετεξελίχθηκαν στη ροή της Ιστορίας και εμπλουτίσθηκαν στις εξελίξεις της ζωής της ανθρωπότητας; Αποκτήσαμε μια ταυτότητα δική μας, χωρίς να είμαστε ανένταχτοι στο σύγχρονο περιβάλλον; Πάντα υπάρχει μια διακριτή και ευανάγνωστη προσωπικότητα κάθε λαού. Εμείς οφείλουμε να έχουμε τη δική μας! Απαιτείται να δημιουργήσουμε μια σύγχρονη Πατρίδα εφάμιλλη των προηγμένων Εθνών της Γης. Αυτοδύναμη, αυτοοργανούμενη, δημιουργική, προοδευτική, η οποία να εμπνέει τους νεότερους και να δίνει αισιοδοξία.\nΟι νέοι μας είναι οι «ευέλπιδες» του Έθνους μας και πρέπει να είναι πρωτοπόροι. Μαζί και τα λαμπρά παιδιά μας , που απόκτησαν εμπειρία προόδου στο Εξωτερικό, όπως και τα Ελληνόπουλα της Ομογένειάς μας. Όλοι μαζί! Και οι παλαιότεροι με το παράδειγμά τους νιώθοντας το βάρος της ευθύνης από τη σοφία της ζωής.\nΤιμούμε σήμερα ( 21 Νοεμβρίου) τα στρατευμένα νιάτα της Πατρίδας μας. Τους νέους εκείνους που διαθέτουν, αντίθετα με άλλους, που με διάφορα προσχήματα προσπαθούν να το αποφεύγουν, ένα ελάχιστο χρονικό διάστημα από τη νεανική τους ζωή για να προετοιμαστούν για το ύψιστο καθήκον προς την Πατρίδα τους. Σε αυτά τα παιδιά μπορούμε να πούμε από καρδιάς, ότι θα είναι σε όλη τους τη ζωή υπερήφανοι για την προσφορά τους αυτή. Και πέρα από αυτό θα έχουν ωφεληθεί σε τεράστιο βαθμό οι ίδιοι προσωπικά, γιατί η δημιουργική στρατιωτική θητεία συνιστά μοναδική ευκαιρία ανάπτυξης των αρετών της ενσυνείδητης πειθαρχίας, της αυτοπεποίθησης, της αυτοεκτίμησης, όπως και μοναδικών εμπειριών εξοικείωσης με τις αντίξοες συνθήκες διαβίωσης στις πολεμικές συνθήκες αλλά και της καθημερινής ζωής.\nΤιμούμε τα στελέχη των Ε.Δ. γιατί χωρίς αυτά δε θα υπήρχε αξιόπιστος Στρατός. Τους άνδρες και τις γυναίκες , οι οποίοι αψηφούν τις σειρήνες της ευζωίας και προτιμούν να υπηρετήσουν δια βίου ένα από τα πιο απαιτητικά, θα λέγαμε σκληρά, αλλά τιμημένα λειτουργήματα. Σε αυτούς τους ωραίους Συναδέλφους θα λέγαμε ότι πρέπει να διατηρήσουν υψηλά τα οράματά τους, να εμποτισθούν με πάθος για την υψηλή αποστολή τους και να αποκτήσουν εμπειρίες που θα τους καταστήσουν ικανούς να οδηγήσουν τα ελληνόπουλα στη νίκη, εάν το χρειασθεί η Πατρίδα μας. Ας μη πικραίνονται εάν οι θυσίες τους δεν αναγνωρίζονται πάντοτε και από όλους. Ο Ελληνικός λαός στη σιωπηρή του πλειονότητά του τούς συμπαραστέκεται και επάνω τους βρίσκει το πιο έμπεδο στήριγμα!\nΣήμερα τιμούμε ιδιαίτερα όσους πρόσφεραν μέλη του σώματός τους και δακρυσμένοι μας συμπαραστέκονται ανάπηροι και μάρτυρες των αγώνων υπέρ βωμών και εστιών. Τους αγκαλιάζουμε ψυχικά και τους ευχαριστούμε θερμά. Αλλά προπαντός σήμερα τιμούμε Εκείνους που πρόσφεραν το δικό τους «μοναδικό» αγαθό, τη ζωή τους, για τη σωτηρία της ελευθερίας της Μοναδικής μας Πατρίδας.\nΠέρα από τα καταγεγραμμένα με «χρυσά γράμματα» στις Δέλτους της Ιστορίας της Πατρίδας μας κατορθώματα, την προσφορά σε αίμα και ψυχές στα πεδία των Μαχών του Έθνους μας, μια ευεργετική γενναιοδωρία, στην οποία χρωστάμε σήμερα και τη δική μας ευημερία, οι Ένοπλες Δυνάμεις προσφέρουν μια ανεκτίμητη και κορυφαία διττή «παραγωγική» προσφορά:\nΤο αίσθημα ασφάλειας έναντι εξωτερικών απειλών και την ευρεία παιδεία(ανδραγωγία), που αναπτύσσει πρόσωπα υπεύθυνα για τη δημοκρατική κοινωνία μας.\nΟ Ερντογάν ποζάρει με τον δολοφόνο του Σολωμού που...\nΗ Τουρκία προετοιμάζει κρίση με ''όπλο'' τους λαθρ...\nΗ σφαλιάρα της Βουλγαρίας σε Σκόπια, Ελλάδα και Γε...\nΤα Μη-Επανδρωμένα Συστήματα στο επίκεντρο των στρα...\nΟ Α.Σίσι στέλνει φρεγάτες και κορβέτες στα βόρεια ...\nΝῦν Υπέρ Πάντων Αγών: Το Νόημα της Μάχης της Σαλαμ...\nΠολύ σημαντικό "θἐμα" για στοχασμό, συζήτηση και.....